01987A0813(01) — MT — 01.05.2016 — 004.001

Dan it-test hu maħsub purament bħala għodda ta’ dokumentazzjoni u m’għandu l-ebda effett legali. L-istituzzjonijiet tal-Unjoni m'għandhom l-ebda responsabbiltà għall-kontenut tiegħu. Il-verżjonijiet awtentiċi tal-atti rilevanti, inklużi l-preamboli tagħhom, huma dawk ippubblikati fil-Ġurnal Uffiċjali tal-Unjoni Ewropea u disponibbli f’EUR-Lex. Dawk it-testi uffiċjali huma aċċessibbli direttament permezz tal-links inkorporati f’dan id-dokument

Emendat bi:





Ikkoreġut bi:







(*) Dan l-att qatt ma ġie ppubblikat bil-Malti.









▼B

KONVENZJONI DWAR PROĊEDURA KOMUNI TA' TRANSITU







IR-REPUBBLIKA TA' L-AWSTRIJA, IR-REBUBBLIKA TAL-FINLANDJA, IR-REPUBBLIKA TA' L-ISLANDA, IR-RENJU TAN-NORVEĠJA, IR-RENJU TA' L-ISVEZJA, IL-KONFEDERAZZJONI SVIZZERA, minn hawn 'il quddiem imsejħa l-pajjiżi ta' l-EFTA, Il-KOMUNITÀ EKONOMIKA EWROPEA, minn hawn 'il quddiem imsejħa l-Komunità, META WIEĦED JIKKONSIDRA l-Ftehim ta' Kummerċ Ħieles bejn il-Komunità u kull wieħed mill-pajjiżi ta' l-EFTA, META WIEĦED JIKKONSIDRA d-Dikjarazzjonijiet Konġunti għall-ħolqien ta' spazju ekonomiku Ewropew, adottat mill-Ministri tal-pajjiżi ta' l-EFTA u l-istati membri tal-Komunità u l-Kummissjoni tal-Komunitajiet Ewropej fil-Lussemburgu fid-9 ta' April 1984, speċjalment għal dak li jirrigwarda s-simplifikazzjoni tal-formalitajiet tal-fruntiera u regoli ta' l-oriġini, META WIEĦED JIKKONSIDRA l-Konvenzjoni dwar is-simplifikazzjoni tal-formalitajiet fil-kummerċ tal-merkanzija, konkluża bejn il-pajjiżi ta' l-EFTA u l-Komunità, fejn ġie introdott dokument amministrattiv singolu għall-użu f'tali kummerċ, META WIEĦED JIKKONSIDRA li l-użu ta' dan id-dokument singolu fl-istruttura ta' proċedura komuni ta' transitu għall-ġarr ta' merkanzija bejn il-Komunità u l-pajjiżi ta' l-EFTA u bejn il-pajjiżi ta' l-EFTA stess iwassal għal simplifikazzjoni, META WIEĦED JIKKONSIDRA li l-aktar mod xieraq sabiex jintlaħaq dan il-għan ikun dak li bih tiġi estiża għal dawk il-pajjiżi ta' l-EFTA li ma japplikawhiex il-proċedura ta' transitu li tapplika fil-preżent għall-ġarr ta' merkanzija fil-Komunità, bejn il-Komunità u l-Awstrija u l-Isvizzera, u bejn l-Awstrija u l-Isvizzera, META WIEĦED JIKKONSIDRA wkoll l-ordni Nordiku ta' transitu li hu applikat bejn il-Finlandja, in-Norveġja u l-Isvezja, IDDEĊIDEW li jikkonkludu l-Konvenzjoni segwenti:







Dispożizzjonijiet ġenerali

Artikolu 1

1. ►M38 ◄ , inkluża, fejn applikabbli, merkanzija fi trasbord, rikonsenjata jew maħżuna, bl-introduzzjoni ta' proċedura komuni ta' transitu hu x'inhu t-tip u l-oriġini tal-merkanzija. Din il-Konvenzjoni tistabbilixxi miżuri għall-ġarr ta' merkanzija fi transitu bejn il-Komunità u l-pajjiżi ta' l-EFTA kif ukollbejn il-pajjiżi ta' tranżitu komuni stess, inkluża, fejn applikabbli, merkanzija fi trasbord, rikonsenjata jew maħżuna, bl-introduzzjoni ta' proċedura komuni ta' transitu hu x'inhu t-tip u l-oriġini tal-merkanzija.

2. ►M38 ◄ Bla ħsara għad-dispożizzjonijiet ta' din il-Konvenzjoni u b'mod partikolari dawk li jikkonċernaw il-garanziji, merkanzija li tiċċirkola fil-Komunità tkun meqjusa li tpoġġiet taħtil-proċedura ta' tranżitu tal-Unjoni.

3. Skond id-dispożizzjonijiet ta' l-Artikoli 7 sa 12 hawn taħt, ir-regoli li jiddeterminaw il-proċedura komuni ta' transitu huma deskritti fl-Appendiċi I u II ta' din il-Konvenzjoni.

4. Dikjarazzjonijiet ta' transitu u dokumenti ta' transitu għall-fini tal-proċedura komuni ta' transitu jridu jkunu konformi ma' Appendiċi III u magħmula skond l-istess Appendiċi.

▼M6

Artikolu 2

1. Il-proċedura ta' transitu komuni għandha mil-lum hawnhekk iżjed 'il quddiem tiġi deskritta bħala l-proċedura T1 jew T2, skond il-każ.

2. Il-proċedura T1 tista' tiġi applikata għal kwalunkwe merkanzija li tinġarr skond l-Artikolu 1, paragrafu 1.

3. Il-proċedura T2 għandha tiġi applikata għal merkanzija li tinġarr skond l-Artikolu 1, paragrafu 1: ▼M38 (a) fil-Komunità: biss meta l-merkanzija tkun merkanzija tal-Unjoni. “merkanzija tal-Unjoni” għandha tfisser merkanzija li taqa' f'xi waħda mill-kategoriji li ġejjin: — merkanzija miksuba għalkollox fit-territorju doganali tal-Komunità u li ma tinkorporax merkanzija importata minn pajjiżi jew territorji barra t-territorju doganali tal-Komunità; — merkanzija miġjuba fit-territorju doganali tal-Komunità minn pajjiżi jew territorji barra dak it-territorju u rilaxxata għaċ-ċirkolazzjoni libera; — merkanzija miksuba jew prodotta fit-territorju doganali tal-Komunità, minn merkanzija li ssir referenza għaliha fit-tieni inċiż waħedha jew minn merkanzija li ssir referenza għaliha fl-ewwel u t-tieni inċiżi. ▼M6 ►M38 ◄ li, għalkemm taderixxi mal-kondizzjonijiet stabbiliti f'waħda mit-tliet indenti preċedenti, tkun riintrodotta fit-territorju doganali tal-Komunità wara li tkun ġiet esportata barra dak it-territorju għandha titqies bħala li m'hijiex tal-Komunità. Iżda bla preġudizzju għal din il-Konvenzjoni, jew għal Ftehim oħrajn konklużi mill-merkanzija tal-Unjonili, għalkemm taderixxi mal-kondizzjonijiet stabbiliti f'waħda mit-tliet indenti preċedenti, tkun riintrodotta fit-territorju doganali tal-Komunità wara li tkun ġiet esportata barra dak it-territorju għandha titqies bħala li m'hijiex tal-Komunità. ▼M38 (b) f'pajjiż ta' tranżitu komuni: Huwa biss meta l-merkanzija tkun waslet f'dak il-pajjiż skont il-proċedura T2 u tkun rikonsenjata skont il-kundizzjonijiet speċjali stabbiliti fl-Artikolu 9 ta' hawn taħt. ▼M6

4. ►M38 ◄ u merkanzija koperta minn tali dokument għandha tiġi trattata bl-istess mod bħal merkanzija koperta taħt il-proċedura T2, ħlief li d-dokument li jiċċertifika ►M38 ◄ ta' l-oġġetti ma għandux jkun magħhom. Il-kundizzjonijiet speċjali stabbiliti f'din il-Konvenzjoni fir-rigward tat-tqegħid ta' merkanzija taħt il-proċedura T2 għandhom jgħoddu ukoll għall-ħruġ ta' dokumenti li jiċċertifikawl-istatus doganali tal-merkanzija tal-Unjoniu merkanzija koperta minn tali dokument għandha tiġi trattata bl-istess mod bħal merkanzija koperta taħt il-proċedura T2, ħlief li d-dokument li jiċċertifikal-istatus doganali tal-merkanzija tal-Unjonita' l-oġġetti ma għandux jkun magħhom.

▼M11

Article 3

1. For the purposes of this Convention, the term: ▼M38 (a) “tranżitu” għandha tfisser proċedura doganali li taħtha l-merkanzija tiġi ttrasportata taħt il-kontroll tal-awtoritajiet kompetenti minn Parti Kotraenti waħda lil Parti Kotraenti oħra jew lill-istess Parti Kontraenti meta l-merkanzija taqsam mill-inqas fruntiera waħda; (b) “pajjiż” għandha tfisser kwalunkwe pajjiż ta' tranżitu komuni, kwalunkwe Stat Membru tal-Komunità, jew kwalunkwe Stat ieħor li jkun sar parti ta' din il-Konvenzjoni; ▼M11 (c) ‘third country’ shall mean any State which is not Contracting Party to this Convention; ▼M38 (d) “pajjiż ta' tranżitu komuni” għandha tfisser kwalunkwe pajjiż, barra minn Stat Membru tal-Komunità, li huwa Parti Kontraenti ta' din il-Konvenzjoni.

▼M38 —————

▼M11

3. ►M38 ◄ and the Community and its Member States shall have the same rights and obligations. In the application of the rules laid down in this Convention for the T1 or T2 procedure, theil-pajjiżi ta' tranżitu komuniand the Community and its Member States shall have the same rights and obligations.

▼M6

Artikolu 4

1. Din il-Konvenzjoni għandha tkun mingħajr preġudizzju għall-applikazzjoni ta' kull ftehim internazzjonali ieħor li jirrigwarda proċedura ta' transitu, bla ħsara għal kull limitazzjonijiet għal tali applikazzjoni fir-rigward tal-ġarr ta' merkanzija minn punt wieħed fil-Komunità għal punt ieħor u għal kull limitazzjonijiet dwar il-ħruġ ta' dokumenti li jiċċertifikaw l-i status Komunitarju tal-merkanzija.

2. Din il-Konvenzjoni għandha tkun bla preġudizzju ukoll għal: (a) Ċaqliq tal-Merkanzija taħt proċedura ta' dħul temporanju; u (b) ftehim li jirrigwardaw traffiku fuq il-fruntiera.

▼B

Artikolu 5

Fl-assenza ta' ftehim bejn il-Partijiet Kontraenti u pajjiż terz fejn il-merkanzija li tkun qed tiċċaqlaq bejn il-Partijiet Kontraenti tista' tkun trasportata f'pajjiż terz taħt il-proċedura T1 jew T2, tali proċedura tapplika għal merkanzija trasportata minn pajjiżi terzi biss jekk il-ġarr minn dak il-pajjiż iseħħ taħt il-kopertura ta' dokument singolu ta' trasport ippreparat fit-territorju ta' Parti Kontraenti u l-operazzjoni ta' dik il-proċedura tkun sospiża fit-territorju ta' dak il-pajjiż terz.

▼M6

Artikolu 6

Fejn it-twettiq ta' kull miżuri applikabbli għall-merkanzija huwa assikurat, il-pajjiżi jistgħu, fi ħdan il-proċedura T1 jew T2, jintroduċu bejniethom miżuri simplifikati, permezz ta' ftehim bilaterali jew multilaterali, li għandhom jikkonformaw ma' kriterji li jridu jiġu stabbiliti, fejn jinħtieġ, ►M21 fl-Appendiċi I ◄ u li għandhom ikunu applikabbli għal ċerti tipi ta' traffiku jew għal azjendi indikati apposta.

Tali ftehimiet għandhom jiġu komunikati lill-Kummissjoni tal-Komunitajiet Ewropej u lill-pajjiżi l-oħrajn.

▼B







Implementazzjoni tal-proċedura ta' transitu

▼M6

Artikolu 7

▼M38

1. Soġġett għal kwalunkwe dispożizzjoni speċjali ta' din il-Konvenzjoni, l-uffiċċji kompetenti tal-pajjiżi ta' tranżitu komuni huma mogħtija s-setgħa li jassumu l-funzjonijiet ta' uffiċċji doganali tat-tluq, uffiċċji doganali tat-tranżitu, uffiċċji doganali tad-destinazzjoni u uffiċċji doganali tal-garanzija.

2. L-uffiċċji kompetenti tal-Istati Membri tal-Komunità għandhom jingħataw is-setgħa li jaċċettaw dikjarazzjonijiet T1 jew T2 għal tranżitu lejn uffiċċju doganali tad-destinazzjoni li jinsab f'pajjiż ta' tranżitu komuni. Soġġett għal kwalunkwe dispożizzjoni speċjali ta' din il-Konvenzjoni, dawn għandhom ukoll jiċċertifikaw l-istatus doganali tal-merkanzija tal-Unjoni għal dik il-merkanzija.

3. Meta diversi kunsinni ta' merkanzija jingħaqdu flimkien u jitgħabbew fuq mezz ta' trasport wieħed, u jiġu ttrasportati bħala tagħbija konsolidata minn detentur wieħed tal-proċedura f'operazzjoni T1 jew T2 waħda, minn uffiċċju doganali tat-tluq wieħed lejn uffiċċju doganali tad-destinazzjoni wieħed għall-kunsinna lil konsenjatarju wieħed, Parti Kontraenti tista' titlob li, ħlief f'każijiet eċċezzjonali ġġustifikati kif xieraq, dawk il-kunsinni jkunu inklużi f'dikjarazzjoni T1 jew T2 waħda fil-listi ta' oġġetti korrispondenti.

▼M6

4. ►M38 ◄ attestat fejn applikabbli, persuna li tlesti l-formalitajiet ta' l-esportazzjoni fl-uffiċċju tad-dwana fuq il-fruntiera ta' Parti fil-Ftehim m'għandhiex tiġi mitluba tpoġġi l-merkanzija konsenjata taħt il-proċeduri T1 jew T2, irrispettivament mill-proċeduri tad-dwana li taħthom il-merkanzija se tiġi mpoġġija fl-uffiċċju tad-dwana fuq il-fruntiera ġara. Minkejja li r-rekwiżitgħall-istatus doganali tal-merkanzija tal-Unjoni jkunattestat fejn applikabbli, persuna li tlesti l-formalitajiet ta' l-esportazzjoni fl-uffiċċju tad-dwana fuq il-fruntiera ta' Parti fil-Ftehim m'għandhiex tiġi mitluba tpoġġi l-merkanzija konsenjata taħt il-proċeduri T1 jew T2, irrispettivament mill-proċeduri tad-dwana li taħthom il-merkanzija se tiġi mpoġġija fl-uffiċċju tad-dwana fuq il-fruntiera ġara.

5. ►M38 ◄ attestat fejn applikabbli, l-uffiċċju tad-dwana fuq il-fruntiera tal-Parti fil-Ftehim fejn il-formalitajiet konnessi ma' l-esportazzjoni jkunu ġew kompletati jista' jirrifjuta li jqiegħed l-oġġetti taħt il-proċeduri T1 jew T2 jekk dik il-proċedura għandha tintemm fl-uffiċċju tad-dwana fuq il-fruntiera ta' ħdejh. Minkejja r-rekwiżit lil-istatus doganali tal-merkanzija tal-Unjoni jkunattestat fejn applikabbli, l-uffiċċju tad-dwana fuq il-fruntiera tal-Parti fil-Ftehim fejn il-formalitajiet konnessi ma' l-esportazzjoni jkunu ġew kompletati jista' jirrifjuta li jqiegħed l-oġġetti taħt il-proċeduri T1 jew T2 jekk dik il-proċedura għandha tintemm fl-uffiċċju tad-dwana fuq il-fruntiera ta' ħdejh.

▼B

Artikolu 8

L-ebda addizzjoni, tneħħija jew sostituzzjoni ma tista' ssir fil-każ ta' merkanzija ppreżentata taħt il-kopertura ta' dokument T1 jew T2, b'mod partikolari meta l-kunsinni jkunu mifruda, trasbordati jew bulked.

▼M6

Artikolu 9

1. ►M38 ◄ taħt il-proċedura T2 u tista' tiġi rikonsenjata taħt dik il-proċedura għandha tibqa' f'kull ħin taħt il-kontroll ta' l-awtoritajiet tad-dwana ta' dak il-pajjiż sabiex ikun aċċertat illi ma sseħħ ebda bidla fl-identità jew stat tagħha. Merkanzija li tkun inġabet ġopajjiż ta' tranżitu komunitaħt il-proċedura T2 u tista' tiġi rikonsenjata taħt dik il-proċedura għandha tibqa' f'kull ħin taħt il-kontroll ta' l-awtoritajiet tad-dwana ta' dak il-pajjiż sabiex ikun aċċertat illi ma sseħħ ebda bidla fl-identità jew stat tagħha.

▼M38

2. Meta tali merkanzija tkun rikonsenjata minn pajjiż ta' tranżitu komuni wara li tkun tpoġġiet, f'dak il-pajjiż ta' tranżitu komuni, taħt proċedura doganali li ma tkunx proċedura tat-tranżitu jew ta' ħżin, ma tista' tiġi applikata l-ebda proċedura T2.

▼M6

Iżda dan il-provvediment m'għandux japplika għal merkanzija li tkun ammessa temporanjament sabiex tintwera f'esibizzjoni, fiera jew wirja pubblika simili u li ma tkun irċeviet ebda trattament ħlief dak meħtieġ għall-preservazzjoni tagħha fl-istat oriġinali jew sabiex tinqasam kunsinna.

3. Fejn il-merkanzija tkun rikonsenjata ►M38 minn pajjiż ta' tranżitu komuni ◄ wara li tkun inħażnet taħt proċedura ta' immagazzinaġġ, il-proċedura T2 tista' tiġi applikata biss taħt il-kondizzjonijiet li ġejjin: — Illi l-merkanzija ma tkunx ġiet maħżuna għal perjodu li jaqbeż ħames snin; iżda, fir-rigward ta' merkanzija li taqa' taħt il-Kapitoli 1 sa 24 tan-Nomenklatura għall-klassifika ta' Merkanzija f'Tariffi tad-Dwana (Konvenzjoni Internazzjonali dwar is-Sistema ta' Kodifika u Deskrizzjoni ta' Komoditajiet Armonizzati ta' l-14 ta' Ġunju 1983), dak il-perjodu għandu jkun limitat għal sitt xhur, — li l-merkanzija tkun ġiet maħżuna fi spazji speċjali u ma tkunx irċeviet ebda trattament ħlief għal dak meħtieġ għall-ippriservar tagħha fl-istat oriġinali, jew għall-qsim ta' kunsinni mingħajr ma jiġi restitwit l-impakkettar, — li kull trattament ikun seħħ taħt sorveljanza doganali.

▼M38

4. Kwalunkwe dikjarazzjoni T2 aċċettata jew kwalunkwe dokument li jiċċertifika l-istatus doganali tal-merkanzija tal-Unjoni maħruġ minn uffiċċju kompetenti ta' pajjiż ta' tranżitu komuni għandu jkollu referenza għad-dikjarazzjoni T2 korrispondenti jew dokument li jiċċertifika l-istatus doganali tal-merkanzija tal-Unjoni li bihom il-merkanzija waslet f'dak il-pajjiż ta' tranżitu komuni u għandu jinkludi l-approvazzjonijiet speċjali kollha li jidhru fuqha.

▼M6

Artikolu 10

1. Ħlief fejn hemm ipprovdut mod ieħor fil-paragrafu 2 taħt jew fl-Appendiċi, kwalunkwe operazzjoni T1 jew T2 għandha tkun koperta b'garanzija valida għall-Partijiet Kontraenti kollha involuti fl-operazzjoni.

2. Id-disposizzjonijiet tal-paragrafu 1 ma jistgħux jippreġudikaw id-dritt: (a) tal-Partijiet Kontraenti li jaqblu bejniethom illi l-garanzija m'għandhiex tintalab għal operazzjonijiet T1 jew T2 li jinvolvu biss it-territorji tagħhom; (b) ta' Parti Kontraenti li ma titlobx garanzija għall-parti ta' operazzjoni T1 jew T2 bejn l-uffiċċju tat-tluq u l-ewwel uffiċċju ta' transitu.

▼M21 —————

▼M6

Artikolu 11

1. Bħala regola ġenerali, l-identifikazzjoni tal-merkanzija għandha tiġi aċċertata bis-siġillar.

2. Dawn li ġejjin għandhom jiġu issiġillati: ▼M38 (a) l-ispazju li jkun fih il-merkanzija, fejn il-mezz tat-trasport jew il-kontejner ikun ġie approvat skont regolamenti oħrajn jew ġie rikonoxxut mill-uffiċċju doganali tat-tluq bħala adattat għall-issiġillar; ▼M6 (b) kull pakkett individwali f'każijiet oħrajn.

▼M38

3. L-uffiċċju doganali tat-tluq għandu jikkunsidra mezzi tat-trasport u kontejners bħala adattati għall-issiġillar bil-kundizzjonijiet li ġejjin: (a) is-siġilli jistgħu jitwaħħlu sempliċiment u effettivament mal-mezz tat-trasport jew il-kontejner; (b) il-mezz tat-trasport jew il-kontejner ikun magħmul b'tali mod li meta titneħħa jew tiddaħħal merkanzija, it-tneħħija jew it-tidħil iħallu traċċi viżibbli, jinkisru s-siġilli jew juru sinjali ta' tbagħbis, jew ikun hemm sistema elettronika ta' monitoraġġ li tirreġistra t-tneħħija jew it-tidħil; (c) il-mezz tat-trasport jew il-kontejner ma jkollux spazji moħbija fejn tista' tinħeba l-merkanzija; (d) l-ispazji riżervati għall-merkanzija jkunu aċċessibbli faċilment għall-ispezzjoni mill-awtorità doganali.

▼M30

4. ►M38 ◄ jista' jgħaddi mingħajr l-issiġillar jekk, wara li jiġu kkunsidrati miżuri oħra possibbli ta' identifikazzjoni, id-deskrizzjoni tal-merkanzija fid- data inkluża fid-dikjarazzjoni ta' tranżitu jew fid-dokumenti supplimentari tagħmilha identifikabbli mill-ewwel. L-uffiċċju doganali tat-tluqjista' jgħaddi mingħajr l-issiġillar jekk, wara li jiġu kkunsidrati miżuri oħra possibbli ta' identifikazzjoni, id-deskrizzjoni tal-merkanzija fid-inkluża fid-dikjarazzjoni ta' tranżitu jew fid-dokumenti supplimentari tagħmilha identifikabbli mill-ewwel.

▼B

Artikolu 12

▼M38 —————

▼B

3. ►M38 ◄ jew ir-rappreżentant awtorizzat tiegħu għandu, fuq talba tad-dipartmenti nazzjonali responsabbli għall-statistiċi dwar transitu, jipprovdi kwalunkwe informazzjoni konnessa ►M38 ◄ T1 jew T2 neċessarji għall-kumpilazzjoni ta' l-istatistiċi. Id-detentur tal-proċedurajew ir-rappreżentant awtorizzat tiegħu għandu, fuq talba tad-dipartmenti nazzjonali responsabbli għall-statistiċi dwar transitu, jipprovdi kwalunkwe informazzjoni konnessamad-dikjarazzjonijietT1 jew T2 neċessarji għall-kumpilazzjoni ta' l-istatistiċi.







Assistenza Amministrattiva

▼M6

Artikolu 13

1. L-awtoritajiet kompetenti tal-pajjiżi konċernati għandhom ifornu lil xulxin b'kull informazzjoni għad-disposizzjoni tagħhom li tkun ta' importanza sabiex tiġi aċċertata l-applikazzjoni korretta ta' din il-Konvenzjoni.

2. Fejn jinħtieġ, l-awtoritajiet kompetenti tal-pajjiżi konċernati għandhom jgħaddu lil xulxin is-sejbiet, dokumenti, rapporti, rekords tal-proċeduri u informazzjoni dwar operazzjonijiet ta' ġarr imwettqa taħt il-proċeduri T1 u T2 kif ukoll għall-irregolaritajiet u ksur ta' tali operazzjonijiet.

Barra minn dan, fejn jinħtieġ huma għandhom jikkomunikaw lil xulxin kull sejba li għandha x'taqsam ma' merkanzija li fil-konfronti tagħha tkun ipprovduta assistenza reċiproka u li għaddiet minn proċedura ta' magazzinaġġ doganali.

3. Meta irregolaritajiet jew ksur ikunu ssuspettati dwar merkanzija li tkun inġabet minn pajjiż għal ġo ieħor jew tkun għaddiet minn ġo pajjiż jew ġiet maħżuna taħt proċedura ta' immagazzinaġġ, l-awtoritajiet kompetenti tal-pajjiżi konċernati għandhom fuq talba jgħaddu lil xulxin kull informazzjoni dwar: (a) il-kondizzjonijiet li taħthom inġarret il-merkanzija: — ►M38 ◄ jew ikun xi jkun il-mod li bih ġew rikonsenjati, fejn ikunu waslu fil-pajjiż li lilu saret it-talba koperti minn dokument T1 jew T2 jew dokument li jiċċertifikal-istatus doganali tal-merkanzija tal-Unjoni,jew — ►M38 ◄ ikun xi jkun il-mod li bih waslu, fejn ikunu ġew rikonsenjati mill-pajjiż li lilu saret it-talba koperti minn dokument T1 jew T2 jew dokument li jiċċertifikal-istatus doganali tal-merkanzija tal-Unjoni; (b) il-kondizzjonijiet ta' kull immagazzinaġġ ta' dik il-merkanzija meta tkun waslet fil-pajjiż li lejh hija indirizzata t-talba koperta minn dokument T2 jew dokument li jiċċertifika ►M38 l-istatus doganali tal-merkanzija tal-Unjoni ◄ jew fejn dawn ġew rikonsenjati minn dak il-pajjiż koperti minn dokument T2 jew dokument li jiċċertifika ►M38 l-istatus doganali tal-merkanzija tal-Unjoni ◄ .

4. Kwalunkwe talba magħmula taħt il-paragrafi 1 sa 3 għandha tispeċifika l-każ jew każijiet li għalihom tirreferi.

5. Jekk l-awtorità kompetenti ta' pajjiż titlob għajnuna li hi stess ma tkunx tista' tagħti jekk tintalab lilha, hi għandha tiġbed l-attenzjoni għal dan il-fatt fit-talba tagħha. L-ilqugħ jew le ta' tali talba jkun fid-diskrezzjoni ta' l-awtorità kompetenti li lilha ssir it-talba.

6. Informazzjoni miksuba skond il-paragrafi 1 sa 3 għandha tintuża biss għall-iskopijiet ta' din il-Konvenzjoni u għandha tiġi mogħtija l-istess protezzjoni minn pajjiż riċevitur bħalma hija mogħtija lil informazzjoni ta' natura simili taħt il-liġi nazzjonali ta' dak il-pajjiż. Din l-informazzjoni tista' tintuża għal skopijiet oħrajn biss bil-permess bil-miktub ta' l-awtorità kompetenti li tkun fornietha u bla ħsara għal kwalunkwe restrizzjonijiet stabbiliti minn dik l-awtorità.

▼M15







Rkuprar

Artikolu 13(a)

L-awtoritajiet kompetenti tal-pajjiżi kkonċernati għandhom, bi qbil mad-disposizzjonijiet ta' l-Appendiċi IV, jagħtu assistenza lil xulxin għall-irkuprar tal-talbiet, jekk dawn it-talbiet jitellgħu f'konnessjoni ma' operazzjoni T1 jew T2.

▼B







Il-Kumitat Konġunt

Artikolu 14

1. Kumitat Konġunt jkun hawnhekk imwaqqaf li fih kull Parti Kontraenti għal din il-Konvenzjoni tkun rappreżentata.

2. Il-Kumitat Konġunt jaġixxi bi ftehim reċiproku.

3. Il-Kumitat Konġunt għandu jiltaqa' kull meta jkun possibbli iżda għall-inqas darba fis-sena. Kwalunkwe Parti Kontraenti tista' tagħmel talba sabiex tissejjaħ laqgħa.

4. Il-Kumitat Konġunt għandu jadotta r-regoli tiegħu ta' proċedura li għandhom, inter alia, jikkontjenu dispożizzjonijiet għas-sejħa ta' laqgħat u għan-nomina tal-President u ż-żmien ta' kariga tiegħu.

5. Il-Kumitat Konġunt jista' jiddeċiedi li jwaqqaf sotto-komitat jew grupp ta' nies maħtur li jista' jassistih fil-qadi ta' dmirijietu.

Artikolu 15

1. Għandha tkun ir-responsabbilità tal-Kumitat Konġunt li jamministra din il-Konvenzjoni u jassigura l-implementazzjoni korretta tagħha. Għal dan il-għan, għandu jkun informat regolarment mill-Partijiet Kontraenti bl-esperjenzi ta' l-applikazzjoni ta' din il-Konvenzjoni u jagħmel rakkomandazzjonijiet, u fil-każijiet previsti fil-paragrafu 3, għandu jieħu deċiżjonijiet.

2. B'mod partikolari għandu jirrakkomanda: (a) emendi għal din il-Konvenzjoni, minbarra dawk riferuti fil-paragrafu 3; (b) kwalunkwe miżuri oħra bżonjużi għall-applikazzjoni tagħha.

▼M11

3. The Joint Committee shall adopt by decision: (a) amendments to the Appendices; ▼M21 ————— ▼M11 (c) other amendments to this Convention made necessary by amendments to the Appendices; ▼M17 ————— ▼M11 ►M17 ◄ (d) transitional measures required in the case of the accession of new Member States to the Community; ►M17 ◄ (e) invitations to third countries within the meaning of Article 3 (1) (c) to accede to this Convention in accordance with Article 15a.

▼M17

Decisions taken under points (a) to (d) shall be put into effect by the Contracting Parties in accordance with their own legislation.

▼B

4. Jekk, fil-Kumitat Konġunt, rappreżentant ta' Parti Kontraenti jkun aċċetta deċiżjoni soġġetta għat-twettiq tal-ħtiġiet kostituzjonali, id-deċiżjoni għandha tidħol fis-seħħ, jekk l-ebda data ma tidher fiha, fl-ewwel ġurnata tat-tieni xahar wara li t-tneħħija tar-riżerva tkun innotifikata.

▼M17

5. Decisions of the Joint Committee referred to in paragraph 3 (e) inviting a third country to accede to this Convention shall be sent to the General Secretariat of the Council of the European Communities, which shall communicate it to the third country concerned, together with a text of the Convention in force on that date.

▼M11

6. From the date referred to in paragraph 5, the third country concerned may be represented on the Joint Committee, subcommittees and working parties by observers.







Accession of third countries

Article 15a

1. Any third country may become a Contracting Party to this Convention if invited to do so by the depositary of the Convention following a decision of the Joint Committee.

2. A third country invited to become a Contracting Party to this Convention shall do so by lodging an instrument of accession with the General Secretariat of the Council of the European Communities. The said instrument shall be accompanied by a translation of the Convention into the official language(s) of the acceding country.

3. The accession shall become effective on the first day of the second month following the lodging of the instrument of accession.

4. The depositary shall notify all Contracting Parties of the date on which the instrument of accession was lodged and the date on which the accession will become effective.

5. Recommendations and decisions of the Joint Committee referred to in Article 15 (2) and (3) adopted between the date referred to in paragraph 1 of this Article and the date on which accession becomes effective shall also be communicated to the invited third country via the General Secretariat of the Council of the European Communities.

A declaration accepting such acts shall be inserted either in the instrument of accession or in a separate instrument lodged with the General Secretariat of the Council of the European Communities within six months of the communication. If the declaration is not lodged within that period the accession shall be considered void.

▼B







Dispożizzjonijiet finali u mixxellanji

Artikolu 16

Kull Parti Kontraenti għandha tieħu miżuri xierqa sabiex tiżgura li d-dispożizzjonijiet ta' din il-Konvenzjoni huma applikati b'mod effettiv u armonjuż, tindirizza l-ħtieġa li tirriduċi sa fejn ikun possibbli l-formalitajiet imposti fuq l-operaturi u l-ħtieġa li jintlaħqu soluzzjonijiet sodisfaċenti reċiproċi għal kwalunkwe diffikultà li tirriżulta mit-tħaddim ta' dawk id-dispożizzjonijiet.

Artikolu 17

Il-Partijiet Kontraenti għandhom iżommu lil xulxin infurmati bid-dispożizzjonijiet li huma jadottaw għall-implementazzjoni ta' din il-Konvenzjoni.

Artikolu 18

Id-dispożizzjonijiet ta' din il-Konvenzjoni m'għandhomx iżommu projbizzjonijiet jew restrizzjonijiet fuq l-importazzjoni, esportazzjoni jew transitu ta' merkanzija promulgati mill-Partijiet Kontraenti jew mill-Istati Membri tal-Komunità u ġġustifikati abbażi tal-moralità pubblika, public policy jew sigurtà pubblika, il-protezzjoni tas-saħħa u l-ħajja tan-nies, annimali jew pjanti, il-protezzjoni ta' teżori nazzjonali li għandhom valur artistiku, storiku jew arkeoloġiku, jew il-protezzjoni ta' proprjetà industrijali jew kummerċjali.

▼M17

Article 19

The Appendices to this Convention shall form an integral part thereof.

▼B

Artikolu 20

1. ►M38 ◄ Din il-konvenzjoni tapplika, minn naħa, għat-territorji li fihom it-Trattat li jistabbilixxi lill-Komunità Ekonomika Ewropea huwa applikat u taħt il-kondizzjonijiet stabbiliti f'dak it-Trattat u, min-naħa l-oħra,għat-territorji tal-pajjiżi ta' tranżitu komuni.

2. Din il-Konvenzjoni tapplika wkoll għall-Prinċipat ta' Liechtenstein sakemm dan il-Prinċipat jibqa' marbut mal-Konfederazzjoni Svizzera bi trattat ta' għaqda doganali.

Artikolu 21

Kwalunkwe Parti Kontraenti tista' tirtira minn din il-Konvenzjoni kemm-il darba tagħti avviż bil-miktub lid-depożitarju12-il xahar qabel, li min-naħa tiegħu għandu jinnotifika lill-Partijiet Kontraenti l-oħra kollha.

Artikolu 22

1. Din il-Konvenzjoni għandha tidħol fis-seħħ fl-1 ta' Jannar 1988, jekk il-Partijiet Kontraenti, qabel l-1 ta' Novembru 1987, ikunu ddepositaw l-istrumenti tagħhom ta' aċċetazzjoni mas-Segretarjat tal-Kunsill tal-Komunitajiet Ewropej, li jaġixxi bħala depożitarju.

2. Jekk din il-Konvenzjoni ma tidħolx fis-seħħ fl-1 ta' Jannar 1988, għandha tidħol fis-seħħ fl-ewwel jum tat-tieni xahar wara li jsir id-depożitu ta' l-aħħar stument ta' aċċetazzjoni.

3. Id-depożitarju għandu jinnotifika d-data tad-depożitu ta' l-istrument ta' aċċetazzjoni ta' kull Parti Kontraenti u d-data tad-dħul fis-seħħ ta' din il-Konvenzjoni.

Artikolu 23

1. Mad-dħul fis-seħħ ta' din il-konvenzjoni, il-Ftehim tat-30 ta' Novembru 1972 u tat-23 ta' Novembru 1972 dwar l-applikazzjoni tar-regoli dwar Transitu Komunitarju, konkluż mill-Awstrija u l-Isvizzera rispettivament mal- Komunità, kif ukoll il-Ftehim tat-12 ta' Lulju 1977 dwar l-estensjoni ta' l-applikazzjoni tar-regoli dwar Transitu Komunitarju konkluż minn dawn il-pajjiżi u l-Komunità, ma jibqgħux japplikaw.

2. Il-Ftehim imsemmijin f' paragrafu 1 għandhom, madankollu, jibqgħu japplikaw għall-operazzjonijiet T1 jew T2 mibdija qabel id-dħul fis-seħħ ta' din il-Konvenzjoni.

3. L-ordni ta' transitu Nordiku applikat bejn il-Finlandja, in-Norveġja u l-Isvezja jintemm mad-data tad-dħul fis-seħħ ta' din il-Konvenzjoni.

Artikolu 24

Din il-Konvenzjoni, li hija mfassla f'kopja singola fil-lingwa Daniża, Olandiża, Ingliża, Franċiża, Ġermaniża, Griega, Taljana, Portugiża, Spanjola, Finlandiża, Islandiża, Norveġiża u Svediża, it-testi kollha huma ugwalment awtentiċi, għandhom ikunu ddepositati fl-arkivji tas-Segretarjat tal-Kunsill tal-Komunitajiet Ewropej, li għandhom jikkonsenjaw kopja awtentika tagħha lil kull Parti Kontraeti.

Magħmul f' Interlaken, fl-20 ta' Mejju 1987.

▼M38

APPENDIĊI I

PROĊEDURI KOMUNI TA' TRANŻITU







TITOLU I:

DISPOŻIZZJONIJIET ĠENERALI







KAPITOLU I

Suġġett u kamp ta' applikazzjoni tal-proċedura u d-definizzjonijiet

Artikolu 1

Suġġett

1. Skont l-Artikolu 1(3) tal-Konvenzjoni, dan l-Appendiċi jistabbilixxi regoli li jirregolaw il-proċedura komuni ta' tranżitu.

2. Ħlief fejn jingħad mod ieħor, id-dispożizzjonijiet ta' dan l-Appendiċi għandhom japplikaw għal operazzjonijiet taħt il-proċedura komuni ta' tranżitu.

Artikolu 2

Nuqqas ta' applikazzjoni tal-proċedura komuni ta' tranżitu għall-kunsinni bil-posta

Il-proċedura komuni ta' tranżitu ma għandhiex tapplika għall-kunsinni bil-posta (inklużi l-pakketti postali) li jinġarru skont l-atti tal-Unjoni Postali Universali, meta l-merkanzija tinġarr minn jew għal detenturi tad-drittijiet u l-obbligi skont dawk l-atti.

Artikolu 3

Definizzjonijiet

Għall-finijiet ta' din il-Konvenzjoni japplikaw id-definizzjonijiet li ġejjin:

(a) “awtoritajiet doganali” tfisser l-amministrazzjonijiet doganali responsabbli sabiex japplikaw il-Konvenzjoni u kwalunkwe awtorità oħra mogħtija s-setgħa skont il-liġi nazzjonali sabiex tapplika l-Konvenzjoni;

(b) “persuna” tfisser persuna fiżika, persuna ġuridika, u kwalunkwe assoċjazzjoni ta' persuni li mhijiex persuna ġuridika iżda li hija rikonoxxuta taħt iil-liġi tal-Unjoni, il-liġi nazzjonali jew il-liġi ta' pajjiż ta' tranżitu komuni li għandha l-kapaċità li twettaq atti legali;

(c) “dikjarazzjoni tat-tranżitu” tfisser l-att li permezz tiegħu persuna tiddikjara, fil-forma u l-modalitajiet preskritti, xerqa li tqiegħed oġġett taħt il-proċedura komuni ta' tranżitu;

(d) “dokument ta' akkumpanjament fit-tranżitu” tfisser dokument stampat permezz ta' tekniki elettroniċi għall-ipproċessar tad-dejta li jakkumpanja l-merkanzija u jkun ibbażat fuq id-dettalji tad-dikjarazzjoni tat-tranżitu;

(e) “dikjarant” tfisser il-persuna li tippreżenta dikjarazzjoni tat-tranżitu f'isimha jew il-persuna li f'isimha tiġi ppreżentata dikjarazzjoni bħal din;

(f) “detentur tal-proċedura” tfisser il-persuna li tippreżenta d-dikjarazzjoni tat-tranżitu, jew li f'isimha tkun ippreżentata dik id-dikjarazzjoni;

(g) “uffiċċju doganali tat-tluq” tfisser l-uffiċċju doganali fejn tiġi aċċettata dikjarazzjoni tat-tranżitu;

(h) “uffiċċju doganali tat-tranżitu” tfisser l-uffiċċju doganali kompetenti għall-punt tad-dħul fit-territorju doganali ta' Parti Kontraenti meta l-merkanzija tiġi ttrasportata taħt il-proċedura komuni ta' tranżitu, jew l-uffiċċju doganali kompetenti għall-punt tal-ħruġ mit-territorju doganali ta' Parti Kontraenti meta l-merkanzija titlaq minn dak it-territorju matul operazzjoni ta' tranżitu permezz ta' fruntiera bejn il-Parti Kontraenti u pajjiż terz;

(i) “uffiċċju doganali tad-destinazzjoni” tfisser l-uffiċċju dogonali fejn il-merkanzija mqiegħda taħt il-proċedura komuni ta' tranżitu għandha tiġi ppreżentata sabiex tintemm il-proċedura;

(j) “numru Ewlieni ta' Referenza (MRN)” tfisser in-numru tar-reġistrazzjoni allokat għal dikjarazzjoni tat-tranżitu mill-awtorità doganali kompetenti bl-użu ta' tekniki elettroniċi għall-ipproċessar tad-dejta;

(k) “uffiċċju tal-garanzija” tfisser l-uffiċċju doganali fejn l-awtoritajiet doganali ta' kull pajjiż jiddeċiedu li għandhom jiġu ppreżentati l-garanziji;

(l) “dejn” tfisser l-obbligu fuq persuna li tħallas l-ammont ta' dazji tal-importazzjoni jew l-esportazzjoni u tariffi oħrajn dovuti fir-rigward ta' merkanzija mqiegħda taħt il-proċedura komuni ta' tranżitu;

(m) “debitur” tfisser kwalunkwe persuna responsabbli għal dejn;

(n) “rilaxx tal-merkanzija” tfisser l-att li bih l-awtoritajiet doganali jagħmlu l-merkanzija disponibbli għall-finijiet speċifikati fil-proċedura komuni ta' tranżitu li taħtha jkunu tqiegħdu;

(o) “persuna stabbilita fit-territorju doganali ta' Parti Kontraenti” tfisser: — fil-każ ta' persuna fiżika, kwalunkwe persuna li jkollha r-residenza abitwali tagħha fit-territorju doganali ta' dik il-Parti Kontraenti; — fil-każ ta' persuna ġuridika jew assoċjazzjoni ta' persuni, kwalunkwe persuna li jkollha uffiċċju reġistrat, kwartieri ċentrali jew sede prinċipali permanenti tagħha fit-territorju doganali ta' dik il-Parti Kontraenti;

(p) “tekniki elettroniċi għall-ipproċessar tad-dejta” tfisser skambju elettroniku ta' informazzjoni bejn l-operaturi ekonomiċi u l-awtoritajiet doganali, fost awtoritajiet doganali u bejn l-awtoritajiet doganali u aġenziji jew istituzzjonijiet governattivi jew Ewropej jew tal-pajjiżi ta' tranżitu komuni oħrajn f'format miftiehem u definit b'għan ta' proċessar awtomatiku u ħażna tad-dejta wara r-riċeviment bl-użu ta' kwalunkwe mezz li ġej: (i) skambju elettroniku ta' dejta; (ii) skambju bejn kompjuter u ieħor; (iii) trasferiment elettroniku tad-dejta strutturata permezz ta' messaġġi jew servizzi standard minn ambjent wieħed ta' pproċessar elettroniku għal ieħor mingħajr l-intervent tal-bniedem; (iv) introduzzjoni online tad-dejta fis-sistema tal-ipproċessar tad-dejta doganali għall-ħażna u l-ipproċessar li jirriżultaw fi tweġibiet online.

(q) “skambju elettroniku ta' dejta”“(EDI)” tfisser trażmissjoni elettronika tad-dejta strutturata skont l-istandards maqbula għall-messaġġi, bejn żewġ sistemi informatiċi;

(r) “sistema ta' tranżitu elettronika” tfisser sistema elettronika użata għall-iskambju elettroniku ta' dejta tal-proċedura komuni ta' tranżitu;

(s) “messaġġ standard” tfisser struttura predefenita għat-trażmissjoni elettronika tad-dejta;

(t) “dejta personali” tfisser kull informazzjoni relatata ma' persuna identifikata jew persuna identifikabbli;

(u) “installazzjoni fissa tat-trasport” tfisser mezzi tekniċi (eż. pipelines u linji tal-enerġija elettrika) użati għat-trasport kontinwu tal-merkanzija;

(v) “proċedura tal-kontinwità operattiva” tfisser proċedura bbażata fuq l-użu ta' dokumenti stampati, stabbilita sabiex tkun tista' tiġi ppreżentata d-dikjarazzjoni tat-tranżitu u jingħata segwitu lill-operazzjoni ta' tranżitu meta ma jkunx possibbli li tintuża l-proċedura bbażata fuq tekniki elettroniċi għall-ipproċessar tad-dejta.







KAPITOLU II

Dispożizzjonijiet ġenerali dwar il-proċedura komuni ta' tranżitu

Artikolu 4

Sistema elettronika relatata mal-proċedura

1. Għat-tlestija tal-formalitajiet doganali tal-proċedura komuni ta' tranżitu, is-sistema elettronika ta' tranżitu għandha tintuża, sakemm ma jkunx stipulat b'mod ieħor f'dan l-Appendiċi.

2. Bi ftehim bejniethom, il-Partijiet Kontraenti għandhom jadottaw miżuri għall-applikazzjoni tas-sistema elettronika ta' tranżitu li tistabbilixxi dan li ġej: (a) ir-regoli li jiddefinixxu u jirregolaw il-messaġġi li għandhom jiġu skambjati bejn l-uffiċċji doganali, li huma meħtieġa għall-applikazzjoni tal-leġiżlazzjoni doganali; (b) sett tad-dejta komuni u l-format tal-messaġġi tad-dejta li għandhom jiġu skambjati skont il-leġiżlazzjoni doganali.

Artikolu 5

Użu tas-sistema elettronika ta' tranżitu

1. L-awtoritajiet kompetenti għandhom jużaw is-sistema elettronika ta' tranżitu sabiex jiskambjaw informazzjoni għall-finijiet tal-proċedura komuni ta' tranżitu, sakemm ma jkunx stipulat mod ieħor f'dan l-Appendiċi.

2. Il-Partijiet Kontraenti għandhom jużaw in-Netwerk Komuni ta' Komunikazzjoni/Interfaċċja tas-Sistemi Komuni (NKK/ISK) għall-iskambju ta' informazzjoni msemmi fil-paragrafu 1.

Il-parteċipazzjoni finanzjarja tal-pajjiżi ta' tranżitu komuni, aċċess mill-pajjiżi ta' tranżitu komuni għall-NKK/ISK u kwistjonijiet relatati oħrajn għandhom jiġu miftiehma bejn l-Unjoni u kull wieħed mill-pajjiżi ta' tranżitu komuni.

Artikolu 6

Sigurtà tad-dejta

1. Il-Partijiet Kontraenti għandhom jistabilixxu l-kundizzjonijiet għat-twettiq tal-formalitajiet permezz ta' tekniki elettroniċi għall-ipproċessar tad-dejta li għandhom jinkludu, fost l-oħrajn, miżuri ta' kontroll tas-sors tad-dejta, kif ukoll protezzjoni tad-dejta kontra l-qerda aċċidentali jew illegali, it-telf aċċidentali, it-tbagħbis jew l-aċċess mhux awtorizzat.

2. Minbarra l-miżuri msemmijin fil-paragrafu 1, l-awtoritajiet kompetenti għandhom jiddefinixxu u jżommu l-modalitajiet ta' sigurtà xierqa li jirrigwardaw l-operazzjoni effikaċi, affidabbli u sikura tas-sistema elettronika ta' tranżitu kollha kemm hi.

3. Modifiki u tħassir tad-dejta għandhom jiġu rreġistrati flimkien ma' informazzjoni li tagħti r-raġuni tal-modifika jew it-tħassir, il-ħin eżatt tal-modifika jew it-tħassir u l-identità tal-persuna li għamlithom.

Id-dejta oriġinali jew kwalunkwe dejta pproċessata għandha tinżamm għal perjodu ta' mill-inqas tliet snin tal-kalendarju minn tmiem is-sena li li fiha ġiet irreġistrata din id-dejta, jew għal perjodu itwal jekk il-pajjiżi jeħtieġu hekk.

4. L-awtoritajiet kompetenti għandhom jissorveljaw is-sigurtà tad-dejta b'mod regolari.

5. L-awtoritajiet kompetenti kkonċernati għandhom jinfurmaw lil xulxin bi kwalunwke suspett ta' ksur tas-sigurtà.

Artikolu 7

Protezzjoni tad-dejta personali

1. Il-Partijiet Kontraenti għandhom jużaw id-dejta personali li tiġi skambjata fl-applikazzjoni tal-Konvenzjoni, esklussivament għall-finijiet tal-proċedura komuni ta' tranżitu u kwalunkwe proċedura doganali jew ħażna temporanja li jsegwu l-proċedura komuni ta' tranżitu.

Din ir-restrizzjoni ma għandhiex tipprevjeni l-użu ta' dejta bħal din mill-awtoritajiet doganali għall-finijiet tal-analiżi tar-riskju u tal-investigazzjonijiet matul il-proċedura komuni ta' tranżitu u għall-proċedimenti legali li jirriżultaw minn din il-proċedura komuni ta' tranżitu. Meta dik id-dejta tintuża għal dawk l-għanijiet, l-awtoritajiet doganali li pprovdew l-informazzjoni għandhom jiġu notifikati minnufih.

2. Il-Partijiet Kontraenti għandhom jiżguraw li l-ipproċessar tad-dejta personali fl-applikazzjoni tal-Konvenzjoni jsir f'konformità mad-Direttiva tal-Parlament Ewropew u tal-Kunsill 95/46/KE ( 1 ).

3. Kull Parti Kontraenti għandha tieħu l-passi meħtieġa sabiex tiżgura konformità ma' dan l-Artikolu.







KAPITOLU III

Obbligi tad-detentur tal-proċedura u tat-trasportatur u r-riċevitur tal-merkanzija li tiċċaqlaq taħt il-proċedura komuni ta' tranżitu

Artikolu 8

Obbligi tad-detentur tal-proċedura u tat-trasportatur u r-riċevitur tal-merkanzija li tiċċaqlaq taħt il-proċedura komuni ta' tranżitu

1. Id-detentur tal-proċedura għandu jkun responsabbli għal dan kollu li ġej: (a) il-preżentazzjoni tal-merkanzija intatta u l-informazzjoni meħtieġa fl-uffiċċju doganali tad-destinazzjoni fil-limitu ta' żmien stipulat u b'konformità mal-miżuri meħudin mill-awtoritajiet doganali biex jiżguraw l-identifikazzjoni tagħhom; (b) l-osservanza tad-dispożizzjonijiet doganali li jirrelataw mal-proċedura komuni ta' tranżitu; (c) sakemm ma jkunx stipulat mod ieħor fil-Konvenzjoni, l-għoti ta' garanzija sabiex jiġi żgurat il-ħlas tal-ammont tad-dejn, li jista' jiġġarrab fir-rigward tal-merkanzija.

2. Trasportatur jew riċevitur tal-merkanzija li jaċċetta merkanzija meta jaf li din qiegħda timxi taħt il-proċedura komuni ta' tranżitu għandu jkun ukoll responsabbli għall-preżentazzjoni tal-merkanzija intatta fl-uffiċċju doganali tad-destinazzjoni sal-limitu ta' żmien stipulat u b'konformità mal-miżuri meħudin mill-awtoritajiet doganali biex jiżguraw l-identifikazzjoni tagħhom.







KAPITOLU IV

Garanziji

Artikolu 9

Sistema elettronika relatata mal-garanziji

Għall-iskambju u l-ħażna ta' informazzjoni relatata mal-garanziji, għandhom jintużaw tekniki elettroniċi għall-ipproċessar tad-dejta.

Artikolu 10

Obbligu li tiġi pprovduta garanzija

1. Id-detentur tal-proċedura għandu jipprovdi garanzija sabiex jiġi żgurat il-ħlas tad-dejn, li jista' jiġġarrab fir-rigward tal-merkanzija mqiegħda taħt il-proċedura komuni ta' tranżitu.

2. Il-garanzija għandha tiġi pprovduta bħala: (a) garanzija individwali li tkopri operazzjoni waħda; jew inkella (b) garanzija komprensiva li tkopri diversi operazzjonijiet fil-forma ta' impenn mogħti minn garanti, fejn simplifikazzjoni provduta fl-Artikolu 55(A) tapplika.

3. Madankollu, l-awtoritajiet doganali jistgħu jiċħdu milli jaċċettaw it-tip ta' garanzija proposta meta din ma tkunx kompatibbli mal-operazzjoni korretta tal-proċedura komuni ta' tranżitu.

Artikolu 11

Forma tal-garanzija individwali

1. Il-garanzija individwali tista' tkun ipprovduta f'waħda mill-forom li ġejjin: (a) permezz ta' depożitu ta' flus kontanti; (b) b'impenn minn garanti; (c) permezz ta' kupuni.

2. Fil-każ imsemmi fil-paragrafu 1(c) il-garanzija individwali għandha tiġi pprovduta permezz ta' impenn mogħti minn garanti.

Artikolu 12

Garanti

1. Il-garanti msemmi fl-Artikoli 10(2)(b) 1(1)(b) u 1(2) għandu jkun persuna terza stabbilita fil-Parti Kontraenti meta l-garanzija tiġi pprovduta u approvata mill-awtoritajiet doganali li jeħtieġu l-garanzija.

Il-garanti għandu jindika fl-impenn tiegħu indirizz għas-servizz jew jaħtar aġent f'kull pajjiż tal-Parti Kontraenti involuti fl-operazzjoni ta' tranżitu komuni.

2. Il-garanti għandu jintrabat bil-miktub li jħallas l-ammont garantit tad-dejn. L-impenn għandu jkopri wkoll, fi ħdan il-limiti tal-ammont garantit, ammonti ta' dejn pagabbli wara kontrolli a posteriori.

3. L-awtoritajiet doganali jistgħu jiċħdu milli japprovaw garanti li ma jidhirx ċert li jiżgura ħlas tal-ammont tad-dejn fi ħdan il-perjodu stipulat.

Artikolu 13

Rinunzja mill-Garanzija

1. L-ebda garanzija m'għandha tkun meħtieġa fi kwalunkwe waħda mis-sitwazzjonijiet li ġejjin: (a) il-merkanzija tinġarr bl-ajru meta tintuża l-proċedura ta' tranżitu bbażata fuq manifest elettroniku għall-merkanzija li tinġarr mill-arju; (b) il-merkanzija tinġarr fuq ir-Rhine, fuq il-passaġġi fuq l-ilma tar-Rhine, fuq id-Danubju jew fuq il-passaġġi fuq l-ilma tad-Danubju; (c) il-merkanzija tinġarr permezz ta' installazzjoni fissa tat-trasport; (d) il-merkanzija tinġarr bil-ferrovija jew bl-ajru meta tintuża l-proċedura ta' tranżitu bbażata fuq dokumenti fiżiċi għall-merkanzija li tinġarr bil-ferrovija jew bl-ajru.

2. Fil-każijiet imsemmijin fil-paragrafu 1(d), ir-rinunzja mill-garanzija għandha tapplika biss għall-awtorizzazzjonijiet għall-użu tal-proċedura komuni ta' tranżitu bbażata fuq dokumenti fiżiċi għall-merkanzija li tinġarr bil-ferrovija jew bl-ajru, mogħtija qabel l-1 ta' Mejju 2016.







KAPITOLU V

Dispożizzjonijiet mixxellanji

Artikolu 14

Status ġuridiku tad-dokumenti u tar-rekords

1. Id-dokumenti maħruġa u r-rekords miżmuma f'konformità mar-regoli tal-pajjiż fejn inħarġu jew inżammu, irrispettivament mill-format tekniku u mill-miżuri introdotti jew aċċettati mill-awtoritajiet kompetenti ta' pajjiż wieħed, għandu jkollhom l-istess effett legali fit-territorju ta' pajjiżi oħrajn kif fil-pajjiż fejn ikunu nħarġu jew jinżammu.

2. Ir-riżultati tal-ispezzjonijiet imwettqin skont il-proċedura komuni ta' tranżitu mill-awtoritajiet kompetenti ta' pajjiż wieħed għandhom ikollhom l-istess forza f'pajjiżi oħrajn bħar-riżultati tal-ispezzjonijiet imwettqin mill-awtoritajiet kompetenti ta' kull wieħed minn dawk il-pajjiżi.

Artikolu 15

Lista ta' uffiċċji doganali kompetenti sabiex jittrattaw operazzjonijiet komuni ta' tranżitu

Kull pajjiż għandu jdaħħal fis-sistema kompjuterizzata miżmuma mill-Kummissjoni Ewropea (“il-Kummissjoni”) il-lista tal-uffiċċji doganali kompetenti biex jittrattaw operazzjonijiet ta' tranżitu komuni, fejn jindikaw in-numru ta' identifikazzjoni u d-dmirijiet rispettivi tagħhom u jiddikjaraw il-ġranet u s-sigħat tal-ftuħ. Kwalunkwe tibdil għandu jiddaħħal fis-sistema kompjuterizzata wkoll.

Il-Kummissjoni għandha tuża dik is-sistema kompjuterizzata sabiex tikkomunika din l-informazzjoni lill-pajjiżi l-oħrajn.

Artikolu 16

Uffiċċju ċentrali

Meta pajjiż ikun stabbilixxa uffiċċju ċentrali assenjat għall-ġestjoni u l-monitoraġġ tal-proċedura komuni ta' tranżitu u r-riċevuta u t-trażmissjoni ta' dokumenti relatati ma' dik il-proċedura, dan għandu jinnotifika lill-Kummissjoni bi kwalunkwe uffiċċju bħal dan.

Il-Kummissjoni għandha tikkomunika din l-informazzjoni lill-pajjiżi l-oħrajn.

Artikolu 17

Reati u penali

Il-pajjiżi għandhom jieħdu l-miżuri meħtieġa sabiex jiġġieldu kwalunkwe reat jew kwalunkwe irregolarità u għandhom jimponu penali effettivi, proporzjonati u dissważivi.







TITOLU II

FUNZJONAMENT TAL-PROĊEDURA







KAPITOLU I

Garanzija individwali

Artikolu 18

Kalkolu tal-ammont tal-garanzija individwali

Garanzija individwali pprovduta skont l-Artikolu 10(2) (a) għandha tkopri l-ammont ta' dejn li jista' jiġġarrab, ikkalkolat fuq il-bażi tal-ogħla rati ta' dazju applikabbli għal merkanzija tal-istess tip. Għall-fini ta' dak il-kalkolu, il-merkanzija tal-Unjoni li tinġarr skont il-Konvenzjoni għandha tiġi ttrattata bħala merkanzija mhux tal-Unjoni.

Artikolu 19

Garanzija individwali fil-forma ta' depożitu ta' flus kontanti

1. Garanzija individwali mogħtija fil-forma ta' depożitu ta' flus kontanti jew bi kwalunkwe mezz ieħor ta' ħlas ekwivalenti għandha tingħata skont id-dispożizzjonijiet fis-seħħ fil-pajjiż tat-tluq fejn hija meħtieġa l-garanzija.

2. Garanzija individwali fil-forma ta' depożitu ta' flus kontanti provduta f'waħda mill-Partijiet Kontraenti għandha tkun valida fil-Partijiet Kontraenti kollha. Dawn imbagħad għandhom jitħallsu lura meta tiġi rilaxxata l-proċedura.

3. Meta garanzija tingħata b'depożitu ta' flus kontanti jew kwalunkwe mezz ieħor ta' ħlas ekwivalenti, ma għandu jitħallas l-ebda mgħax fuqha mill-awtoritajiet doganali.

Artikolu 20

Garanzija individwali fil-forma ta' impenn minn garanti

1. Impenn mogħti minn garanti għall-finijiet ta' garanzija individwali għandha tkun provduta permezz tal-formola stabbilita fl-Anness C1 tal-Appendiċi III. Dak l-impenn għandu jinżamm mill-uffiċċju doganali ta' garanzija għall-perjodu ta' validità tiegħu.

2. Meta meħtieġ mil-liġi nazzjonali, minn regolament jew dispożizzjoni amministrattiva jew skont il-prattika komuni, pajjiż jista' jippermetti l-impenn imsemmi fil-paragrafu 1 sabiex jieħu forma differenti, bil-kondizzjoni li jkollu l-istess effetti legali bħall-impenn stabbilit fil-formola.

3. Għal kull impenn, l-uffiċċju doganali tal-garanzija għandu jikkomunika lid-detentur tal-proċedura l-informazzjoni li ġejja: (a) numru ta' referenza tal-garanzija; (b) kodiċi ta' aċċess assoċjat man-numru ta' referenza tal-garanzija.

Id-detentur tal-proċedura m'għandux jimmodifika l-kodiċi ta' aċċess.

Artikolu 21

Garanzija individwali fil-forma ta' kupuni

1. Impenn mogħti minn garanti għall-finijiet ta' garanzija individwali fil-forma ta' kupuni għandu jkun provdut permezz tal-formola stabbilita fl-Anness C2 fl-Appendiċi III. Dak l-impenn għandu jinżamm mill-uffiċċju doganali ta' garanzija għall-perjodu ta' validità tiegħu.

L-Artikolu 20(2) għandu japplika mutatis mutandis.

2. Il-kupuni għandhom jinħarġu minn garanti bl-użu tal-formola stabbilita fl-Anness C3 għall- Appendiċi III u jiġu pprovduti lill-persuni li għandhom l-intenzjoni li jsiru d-detenturi tal-proċedura. Dawk il-kupuni għandhom ikunu validi fil-Partijiet Kontraenti kollha.

Kull kupun għandu jkopri ammont ta' EUR 10 000 li l-garanti għandu jkun responsabbli għalih. Il-perjodu ta' validità ta' kupun għandu jkun ta' sena mid-data tal-ħruġ.

3. Il-garanti għandu jipprovdi lill-uffiċċju doganali ta' garanzija kwalunkwe dettall meħtieġ dwar il-kupuni ta' garanzija individwali li jkun ħareġ.

4. Għal kull kupun, il-garanti għandu jikkomunika l-informazzjoni li ġejja lill-persuna li għandha l-intenzjoni li ssir id-detentur tal-proċedura: (a) numru ta' referenza tal-garanzija; (b) kodiċi ta' aċċess assoċjat man-numru ta' referenza tal-garanzija.

Il-persuna li għandha l-intenzjoni li ssir id-detentur tal-proċedura m'għandhiex timmodifika dak il-kodiċi ta' aċċess.

5. Il-persuna li għandha l-intenzjoni li ssir id-detentur tal-proċedura għandha tissottometti fl-uffiċċju doganali tat-tluq numru ta' kupuni li jikkorrispondu għall-multiplu ta' EUR 10 000 meħtieġ sabiex ikun kopert l-ammont tad-dejn totali li jista' jiġġarrab.

6. Meta proċedura ta' tranżitu bbażata fuq dokumenti fiżiċi tiġi aċċettata skont l-Artikolu 26(1) (b) il-kupuni għandhom jitwasslu fil-forma ta' karta stampata u għandhom jinżammu mill-uffiċċju doganali tat-tluq. L-uffiċċju doganali għandu jikkomunika n-numru ta' identifikazzjoni ta' kull kupun lill-uffiċċju doganali tal-garanzija indikat fuq il-kupun.

Artikolu 22

Approvazzjoni tal-impenn

L-impenn mogħti minn garanti għandu jkun approvat mill-uffiċċju doganali ta' garanzija li għandu jinnotifika l-approvazzjoni lill-persuna li tkun meħtieġa tipprovdi l-garanzija.

Artikolu 23

Revoka tal-approvazzjoni tal-garanti jew tal-impenn u kanċellazzjoni tal-impenn

1. L-uffiċċju doganali ta' garanzija jista' jirrevoka l-approvazzjoni tal-garanti jew l-approvazzjoni tal-impenn minn garanti meta jrid. L-uffiċċju doganali ta' garanzija għandu jinnotifika r-revoka lill-garanti u lill-persuna li tkun meħtieġa li tipprovdi l-garanzija.

Ir-revoka tal-approvazzjoni tal-garanti jew tal-impenn tal-garanti għandha tidħol fis-seħħ sittax-il jum wara d-data li fiha tasal jew titqies li waslet għand il-garanti d-deċiżjoni dwar ir-revoka.

2. Garanti jista' jikkanċella l-impenn tiegħu fi kwalunkwe mument. Il-garanti għandu jinnotifika l-kanċellazzjoni lill-uffiċċju doganali ta' garanzija.

Il-kanċellazzjoni tal-impenn tal-garanti ma għandhiex taffettwa merkanzija li, fil-mument li fih issir effettiva l-kanċellazzjoni, diġà tkun tqiegħdet u tkun għadha taħt proċedura komuni ta' tranżitu bis-saħħa tal-impenn ikkanċellat.

Il-kanċellazzjoni tal-impenn mill-garanti għandha tidħol fis-seħħ sittax-il jum wara d-data li fiha l-garanti jinnotifika bil-kanċellazzjoni lill-uffiċċju doganali tal-garanzija.

3. L-awtoritajiet doganali tal-pajjiż responsabbli għall-uffiċċju doganali ta' garanzija rilevanti għandhom idaħħlu fis-sistema elettronika msemmija fl-Artikolu 9 informazzjoni dwar kwalunkwe revoka jew l-approvazzjoni ta' garanti, jew l-approvazzjoni ta' impenn minn garanti, jew kanċellazzjoni minn garanti, u d-data meta din issir effettiva.







KAPITOLU II

Mezzi tat-trasport u dikjarazzjonijiet

Artikolu 24

Dikjarazzjoni ta' tranżitu u l-mezzi ta' trasport

1. Kull dikjarazzjoni ta' tranżitu għandha tinkludi biss merkanzija mqiegħda taħt il-proċedura komuni ta' tranżitu li hija ttrasportata jew li għandha tiġi ttrasportata minn uffiċċju doganali tat-tluq għal uffiċċju doganali tad-destinazzjoni fuq mezz ta' trasport uniku, f'kontejner jew f'pakkett.

Madankollu, dikjarazzjoni ta' tranżitu waħda tista' tinkludi merkanzija trasportata jew li għandha tiġi ttrasportata minn uffiċċju doganali tat-tluq lejn uffiċċju doganali tad-destinazzjoni f'iktar minn kontejner wieħed jew f'aktar minn pakkett wieħed fejn il-kontejners jew il-pakketti jitgħabbew fuq mezz uniku tat-trasport.

2. Għall-finijiet ta' dan l-Artikolu, dan li ġej għandu jitqies bħala li jikkostitwixxi mezz ta' trasport uniku, dment li l-merkanzija ttrasportata tintbagħat f'daqqa: (a) vettura tat-triq flimkien mat-trejler(s) jew is-semitrejler(s) tagħha; (b) sett ta' karrijiet jew vaguni ferrovjarji akkoppjati; (c) bastimenti li jikkostitwixxu katina waħda.

3. Meta, għall-fini tal-proċedura komuni ta' tranżitu, jintuża mezz uniku ta' trasport għat-tagħbija tal-merkanzija f'iktar minn uffiċċju doganali wieħed tat-tluq u għall-ħatt f'iktar minn uffiċċju doganali wieħed tad-destinazzjoni, għandhom jiġu ppreżentati dikjarazzjonijiet ta' tranżitu separati għal kull waħda mill-konsenji.

Artikolu 25

Dikjarazzjoni tat-tranżitu permezz ta' tekniki elettroniċi tal-ipproċessar tad-dejta

Id-dettalji u l-istruttura tad-dejta tad-dikjarazzjoni tat-tranżitu huma stabbiliti fl-Annessi A1, A2 u B6 tal-Appendiċi III.

Artikolu 26

Dikjarazzjonijiet tat-tranżitu bbażati fuq dokumenti fiżiċi

1. L-awtorità doganali għandha taċċetta dikjarazzjoni ta' tranżitu bbażata fuq dokumenti fiżiċi fil-każijiet li ġejjin: (a) meta l-merkanzija tkun ittrasportata minn vjaġġaturi li m'għandhomx aċċess dirett għas-sistema ta' tranżitu elettronika, skont il-metodi deskritti fl-Artikolu 27; (b) metal-proċedura għall-kontinwità operattiva tiġi applikata skont l-Anness II, fil-każ ta' ħsara temperonja: (i) fis-sistema ta' tranżitu elettronika; (ii) fis-sistema kompjuterizzata użata mid-detenturi tal-proċedura għall-preżentazzjoni tad-dikjarazzjoni ta' tranżitu komuni permezz ta' tekniki elettroniċi għall-ipproċessar tad-dejta; (iii) fil-konnessjoni elettronika bejn is-sistema kompjuterizzata li tintuża mid-detenturi tal-proċedura għall-preżentazzjoni tad-dikjarazzjoni tat-tranżitu tal-Unjoni permezz ta' tekniki elettroniċi tal-ipproċessar tad-dejta u permezz tas-sistema elettronika ta' tranżitu; (c) meta pajjiż ta' tranżitu komuni tiddeċiedi hekk.

2. Għall-applikazzjoni tal-paragrafu 1(a) u (c) l-awtoritajiet doganali għandhom jiżguraw li d-dejta tat-tranżitu hija rreġistrata fis-sistema elettronika ta' tranżitu u skambjata bejn l-awtoritajiet doganali bl-użu ta' dik is-sistema.

3. L-aċċettazzjoni tad-dikjarazzjoni ta' tranżitu bbażata fuq dokumenti fiżiċi kif imsemmi fil-paragrafu 1(b) (ii) u (iii) għandha tkun soġġetta għall-approvazzjoni mill-awtoritajiet doganali.

Artikolu 27

Dikjarazzjoni tat-tranżitu għall-vjaġġaturi

Fil-każijiet imsemmijin fl-Artikolu 26(1) (a) il-vjaġġatur għandu jimla d-dikjarazzjoni tat-tranżitu tiegħu bbażata fuq dokumenti fiżiċi skont l-Artikoli 5 u 6 u l-Annes B6 tal-Appendiċi III.

Artikolu 28

Konsenji mħalltin

Kunsinna tista' tinkludi kemm merkanzija li għandha titqiegħed taħt il-proċedura T1 u merkanzija li titqiegħed taħt il-proċedura T2, sakemm kull oġġett tal-merkanzija jkun immarkat kif xieraq fid-dikjarazzjoni ta' tranżitu bil-kodiċi “T1”, “T2” u “T2F”.

Artikolu 29

Awtentikazzjoni tad-dikjarazzjoni tat-tranżitu u r-responsabbiltà tad-detentur tal-proċedura.

1. Id-dikjarazzjoni tat-tranżitu għandha tiġi awtentikata mid-dikjarant.

2. Il-preżentazzjoni ta' dikjarazzjoni tat-tranżitu mid-detentur tal-proċedura lill-awtoritajiet doganali għandha tagħmel lil dak id-detentur responsabbli għal dan kollu li ġej: (a) l-eżattezza u l-kompletezza tad-dettalji mogħtija fid-dikjarazzjoni tat-tranżitu; (b) l-awtentiċità, l-eżattezza u l-validità ta' kwalunkwe dokument li jappoġġja id-dokument tat-tranżitu; (c) il-konformità mal-obbligi kollha relatati mat-tqegħid tal-merkanzija taħt il-proċedura komuni ta' tranżitu ddikjarati fid-dikjarazzjoni tat-tranżitu.







KAPITOLU III

Formalitajiet fl-uffiċċju doganali tat-tluq

Artikolu 30

Preżentazzjoni u aċċettazzjoni ta' dikjarazzjoni tat-tranżitu

1. Id-dikjarazzjoni tat-tranżitu għandha tiġi preżentata fl-uffiċċju doganali tat-tluq.

2. L-uffiċċju doganali tat-tluq għandu jaċċetta d-dikjarazzjoni tat-tranżitu, dment li jkunu ssodisfati l-kundizzjonijiet li ġejjin: (a) ikollha d-dejta meħtieġa kollha għall-finijiet tal-proċedura komuni ta' tranżitu kif speċifikat fl-Anness II tal-Appendiċi III; (b) li tkun akkumpanjata mid-dokumenti meħtieġa kollha; (c) il-merkanzija li għaliha tirreferi d-dikjarazzjoni tat-tranżitu ġiet ippreżentata lill-uffiċċju doganali matul il-ħinijiet uffiċċjali tal-ftuħ.

L-uffiċċju doganali tat-tluq, fuq talba tad-dikjarant, jista' jippermetti li l-preżentazzjoni sseħħ barra mill-ħinijiet uffiċjali tal-ftuħ jew fi kwalunkwe post ieħor.

3. L-awtoritajiet doganali jistgħu jippermettu li d-dokumenti msemmijin fil-paragrafu 1(b) ma jiġux ippreżentati lill-uffiċċju doganali tat-tluq. F'dak il-każ, dawk id-dokumenti għandhom ikunu fil-pussess tad-dikjarant u għad-dispożizzjoni tal-awtoritajiet doganali.

Artikolu 31

Emeda ta' dikjarazzjoni tat-tranżitu

1. Wara li japplika, id-dikjarant għandu jkun jista' jemenda dettall wieħed jew aktar mid-dettalji tad-dikjarazzjoni doganali wara li dik id-dikjarazzjoni tkun ġiet aċċettata mill-awtoritajiet doganali. L-emenda m'għandhiex tagħmel lid-dikjarazzjoni tat-tranżitu applikabbli għal merkanzija oħra barra dik li kienet tkopri oriġinarjament.

2. Ebda emenda bħal din ma għandha tkun permessa meta ssir applikazzjoni għaliha wara kwalunkwe każ minn dawn li ġejjin: (a) l-awtoritajiet doganali għarrfu lid-dikjarant li għandhom il-ħsieb li jeżaminaw il-merkanzija; (b) l-awtoritajiet doganali stabbilixxew li d-dettalji tad-dikjarazzjoni doganali mhumiex korretti; (c) l-awtoritajiet doganali rrilaxxaw il-merkanzija.

Artikolu 32

Invalidazzjoni ta' dikjarazzjoni tat-tranżitu

1. L-awtoritajiet doganali tat-tluq għandhom, wara applikazzjoni mid-dikjarant, jinvalidaw dikjarazzjoni tat-tranżitu li tkun diġà ġiet aċċettata fi kwalunkwe waħda mill-każijiet li ġejjin: (a) fejn ikunu ssodisfati li l-merkanzija sejra titqiegħed minnufih taħt proċedura doganali oħra; (b) fejn ikunu ssodisfati li, minħabba ċirkostanzi speċjali, it-tqegħid tal-merkanzija taħt il-proċedura doganali li għaliha kienet iddikjarata mhijiex ġustifikata aktar.

Madankollu, fejn l-awtoritajiet doganali tat-tluq ikunu għarrfu lid-dikjarant bil-ħsieb tagħhom li jeżaminaw il-merkanzija, applikazzjoni għall-invalidazzjoni tad-dikjarazzjoni doganali m'għandiex tkun aċċetata qabel ma jsir l-eżami.

2. Id-dikjarazzjoni tat-tranżitu ma għandhiex tkun invalidata wara li l-merkanzija tkun ġiet rilaxxata, sakemm: (a) il-merkanzija f'ċirkolazzjoni libera f'Parti Kontraenti ma tkunx ġiet iddikkjarata bi żball għal proċedura komuni ta' tranżitu u l-istatus doganali tagħha bħala merkanija f'ċirkolazzjoni libera fl-istess Parti Kontraenti ġie ipprovat wara; (b) il-merkanzija tkun ġiet iddikkjarata bi żball taħt aktar minn dikjarazzjoni doganali waħda.

Artikolu 33

Itinerarju għall-movimenti taħt tranżitu komuni

1. Merkanzija mqiegħda taħt il-proċedura komuni ta' tranżitu għandha tiġi ttrasportata sal-uffiċċju doganali tad-destinazzjoni flimkien ma' itinerarju ekonomikament ġustifikat.

2. Meta l-uffiċċju doganali tat-tluq jew id-dikjarant iqis li huwa meħtieġ, dak l-uffiċċju doganali għandu jippreskrivi itinerarju għall-movimenti tal-merkanzija matul il-proċedura komuni ta' tranżitu filwaqt li titqies kull informazzjoni rilevanti kkomunikata mid-dikjarant.

Meta jippreskrivi itinerarju, l-uffiċċju doganali għandu jdaħħal fis-sistema ta' tranżitu elettronika mill-inqas l-indikazzjoni tal-pajjiżi li t-tranżitu għandu jgħaddi minnhom.

Artikolu 34

Limitu ta' żmien għall-preżentazzjoni tal-merkanzija

1. L-uffiċċju doganali tat-tluq għandu jistabbilixxi limitu ta' żmien li fih il-merkanzija għandha tiġi ppreżentata fl-uffiċċju doganali tad-destinazzjoni, filwaqt li jitqies dan li ġej: (a) l-itinerarju; (b) il-mezz tat-trasport; (c) il-leġiżlazzjoni tat-trasport jew leġiżlazzjoni oħra li jista' jkollha impatt fuq it-tfassil ta' limitu ta' żmien; (d) kwalunkwe informazzjoni rilevanti kkomunikata mid-detentur tal-proċedura.

2. Meta l-limitu ta' żmien jiġi stabbilit mill-uffiċċju doganali tat-tluq, għandu jkun vinkolanti fuq l-awtoritajiet doganali tal-pajjiżi li l-merkanzija tidħol fit-territorju tagħhom matul operazzjoni ta' tranżitu komuni, u dak il-limitu ta' żmien ma għandux jiġi emendat minn dawk l-awtoritajiet.

Artikolu 35

Verifika tad-dikjarazzjoni tat-tranżitu u l-eżami tal-merkanzija

1. L-uffiċċju doganali tat-tluq jistgħu, għall-finijiet tal-verifika tal-preċiżjoni tad-dettalji li hemm f'dikjarazzjoni tat-tranżitu li kienet aċċettata: (a) jeżamina d-dikjarazzjoni u d-dokumenti ta' sostenn; (b) jeħtieġ li d-dikjarant jippreżenta dokumenti oħrajn; (c) jeżamina l-merkanzija; (d) jieħdu kampjuni sabiex janalizzaw jew jeżaminaw il-merkanzija bir-reqqa.

2. L-uffiċċju doganali tat-tluq għandu jivverifika l-eżistenza u l-validità tal-garanzija.

3. L-eżami tal-merkanzija msemmi fil-paragrafu 1(c) għandu jsir f'postijiet indikati mill-uffiċċju doganali tat-tluq għal dawk l-għanijiet u matul il-ħinijiet uffiċjali tal-ftuħ. Madankollu, l-awtoritajiet doganali jistgħu, fuq talba tad-dikjarant, iwettqu l-eżami tal-merkanzijabarra mill-ħinijiet uffiċjali tal-ftuħ jew fi kwalunkwe post ieħor.

Artikolu 36

Identifikazzjoni tas-siġilli

L-uffiċċju doganali tat-tluq għandu jirreġistra n-numru tas-siġilli mwaħħlin minn dak l-uffiċċju doganali u l-identifikaturi individwali tas-siġilli, fis-sistema ta' tranżitu elettronika.

Artikolu 37

Idoneità għall-issiġillar

Kull vettura tat-triq, trejler, semitrejler jew kontejner approvat għall-ġarr tal-merkanzija bis-siġill doganali skont ftehim internazzjonali li l-Unjoni u l-pajjiżi ta' tranżitu komuni huma partijiet kontraenti għalih, għandhom jitqiesu wkoll bħala adattati għall-issiġillar.

Artikolu 38

Karatteristiċi tas-siġilli doganali

1. Is-siġilli doganali għandhom ikollhom mill-inqas il-karatteristiċi essenzjali li ġejjin u jikkonformaw mal-ispeċifikazzjonijiet tekniċi li ġejjin: (a) karatteristiċi essenzjali tas-siġilli: (i) li jibqgħu intatti u jissakkru tajjeb fl-użu normali; (ii) li jippermettu li dak li jkun jivverifikahom u jagħrafhom faċilment; (iii) li jkunu magħmula b'tali mod li kwalunkwe ksur, tbagħbis jew tneħħija jħallu traċċi viżibbli għall-għajn; (iv) li jkunu ddisinjati għal użu wieħed biss jew, jekk maħsuba għal aktar minn użu wieħed, ikunu ddisinjati b'tali mod li jistgħu jingħataw marka ċara, individwali għall-identifikazzjoni kull darba li jerġgħu jintużaw; (v) li jkollhom identifikaturi tas-siġill individwali li jkunu permanenti, jistgħu jinqraw faċilment u assenjati numru uniku; (b) speċifikazzjonijiet tekniċi: (i) il-forma u d-dimensjonijiet tas-siġilli jistgħu jvarjaw skont il-metodu tal-issiġillar użat imma d-dimensjonijiet għandhom ikunu tali li jiżguraw li l-marki tal-identifikazzjoni jkunu jistgħu jinqraw faċilment; (ii) il-marki tal-identifikazzjoni tas-siġilli għandhom ikunu impossibbli li tiffalsifikhom u diffiċli li tirriproduċihom; (iii) il-materjal użat għandu jkun reżistenti għal ksur aċċidentali u tali li jevita falsifikazzjoni li ma tistax tinqabad jew użu darb'oħra.

2. Meta s-siġilli jkunu ġew iċċertifikati minn korp kompetenti skont l-Istandard Nazzjonali tal-ISO Nru 17712:2013 “Kontejners tat-tagħbija — Siġilli Mekkaniċi”, dawk is siġilli għandhom jitqiesu li jissodisfaw ir-rekwiżiti stabbiliti fil-paragrafu 1.

Għat-trasport fil-kontejners, għandhom jintużaw sa fejn hu possibbli siġilli b'karatteristiċi ta' sigurtà għolja.

3. Is-siġill doganali għandu jkollu l-indikazzjonijiet li ġejjin: (a) il-kelma “Dwana” f'waħda mil-lingwi uffiċjali tal-Unjoni jew tal-pajjiżi ta' tranżitu komuni jew abbrevjazzjoni korrispondenti; (b) kodiċi tal-pajjiż, fil-forma tal-kodiċi tal-pajjiż ISO-alpha-2, li jidentifika l-pajjiż li fih jitwaħħal is-siġill.

Il-Partijiet Kontraenti jistgħu jiddeċiedu, bi qbil ma' xulxin, li jużaw karatteristiċi u teknoloġija komuni ta' sigurtà.

4. Kull pajjiż għandu jinnotifika lill-Kummissjoni dwar it-tipi tas-siġill doganali li juża. Il-Kummissjoni għandha tagħmel din l-informazzjoni disponibbli għall-pajjiżi kollha.

5. Kull meta siġill jeħtieġ li jitneħħa biex tkun tista' ssir spezzjoni doganali, l-awtorità doganali għandha tagħmel ħilitha biex tissiġilla mill-ġdid kif meħtieġ, b'siġill doganali li minn tal-inqas ikollu karatteristiċi ekwivalenti ta' sigurtà u tikteb id-dettalji tal-azzjoni, inklużi n-numru tas-siġill il-ġdid, fuq id-dokumentazzjoni tal-merkanzija.

6. Is-siġilli doganali konformi mal-Anness II għal dan l-Appendiċi kif emendat mid-Deċiżjoni Nru 1/2008 ( 2 ) jistgħu jibqgħu jintużaw sakemm jispiċċaw il-ħażniet jew sal-1 ta' Mejju 2019, liema minnhom tiġi l-ewwel.

Artikolu 39

Miżuri ta' identifikazzjoni alternattivi għall-issiġillar

1. Permezz ta' deroga mill-Artikolu 11(1) tal-Konvenzjoni, l-uffiċċju doganali tat-tluq jista' jiddeċiedi li ma jissiġillax il-merkanzija mqiegħda taħt il-proċedura komuni ta' tranżitu u minflok jiddependi fuq id-deskrizzjoni tal-merkanzija fid-dikjarazzjoni ta' tranżitu jew fid-dokumenti supplimentari sakemm id-deskrizzjoni tkun preċiża biżżejjed biex tippermetti identifikazzjoni faċli tal-merkanzija u tiddikjara l-kwantità u n-natura u kwalunkwe fatturi speċjali tagħha bħal numri tas-serje tal-merkanzija.

2. Permezz ta' deroga mill-Artikolu 11(1) tal-Konvenzjoni, sakemm l-uffiċċju doganali tat-tluq ma jiddeċidix mod ieħor, la l-mezzi tat-trasport u lanqas il-pakketti individwali li jkun fihom il-merkanzija ma għandhom jiġu ssiġillati meta: (a) il-merkanzija tinġarr bl-ajru, u jitwaħħlu tikketti ma' kull kunsinna li jkollha n-numru tal-polza tal-vjeġġ bl-ajru li jakkumpanjaha, jew inkella l-kunsinna tikkostitwixxi unità ta' tagħbija li fuqha jkun indikat in-numru tal-polza tal-vjeġġ bl-ajru li jakkumpanjaha; (b) il-merkanzija tinġarr bil-ferrovija, u miżuri ta' identifikazzjoni jiġu applikati mill-kumpaniji ferrovjarji.

Artikolu 40

Rilaxx tal-merkanzija għall-proċedura komuni ta' tranżitu

1. Il-merkanzija li tkun ġiet issiġillata skont l-Artikolu 11(1) (2) u (3) tal-Konvenzjoni biss jew li fir-rigward tagħha jkunu ttieħdu miżuri ta' identifikazzjoni alternattivi skont l-Artikolu 11(4) tal-Konvenzjoni u Artikolu 39 ta' dan l-Appendiċi għandha tiġi rilaxxata għall-proċedura komuni ta' tranżitu.

2. Mar-rilaxx tal-merkanzija, l-uffiċċju doganali tat-tluq għandu jittrażmetti d-dettalji tal-operazzjoni tat-tranżitu komuni: (a) lill-uffiċċju doganali tad-destinazzjoni ddikjarat; (b) lil kull uffiċċju doganali ta' tranżitu ddikjarat.

Dawk id-dettalji għandhom ikunu bbażati fuq dejta derivata mid-dikjarazzjoni tat-tranżitu, emendata fejn xieraq.

3. L-uffiċċju doganali tat-tluq għandu jinnotifika lid-detentur tal-proċedura tar-rilaxx tal-merkanzija għall-proċedura komuni ta' tranżitu.

Artikolu 41

Dokument ta' akkumpanjament fit-tranżitu

1. L-uffiċċju doganali tat-tluq għandu jipprovdi dokument ta' akkumpanjament fit-tranżitu lid-dikjarant. Id-dokument ta' akkumpanjament fit-tranżitu għandu jiġi pprovdut permezz tal-formola stabbilita fl-Anness 3 fl-Appendiċi III u għandu jinkludi d-dettalji stabbiliti fl-Anness A4 fl-Appendiċi III.

2. Jekk ikun hemm bżonn, id-dokument ta' akkumpanjament fit-tranżitu għandu jiġi ssupplimentat permezz ta' Lista ta' oġġetti stabbilita bl-użu tal-formola stabbilita fl-Anness A5 tal-Appendiċi III u għandu jinkludi d-dettalji stabbiliti fl-Anness A6 tal-Appendiċi III.







KAPITOLU IV

Formalitajiet matul it-trasport

Artikolu 42

Preżentazzjoni tad-dokument ta' akkumpanjament fit-tranżitu

Id-dokument ta' akkumpanjament fit-tranżitu u dokumenti oħrajn li jakkumpanjaw il-merkanzija għandhom jiġu ppreżentati kull meta jintalbu mill-awtoritajiet doganali.

Artikolu 43

Preżentazzjoni ta' merkanzija trasportata taħt il-proċedura komuni ta' tranżitu fl-uffiċċju doganali ta' tranżitu

1. Il-merkanzija flimkien mad-dokument ta' akkumpanjament fit-tranżitu u flimkien mal-MRN korrispondenti għandhom jiġu ppreżentati f'kull uffiċċju doganali ta' tranżitu.

2. L-uffiċċji doganali ta' tranżitu għandu jirreġistra l-passaġġ bejn il-fruntieri tal-merkanzija abbażi tad-dettalji tal-operazzjoni ta' tranżitu komuni riċevuti mill-uffiċċju doganali tat-tluq. Dak il-passaġġ għandu jiġi notifikat mill-uffiċċji doganali ta' tranżitu lill-uffiċċju doganali tat-tluq.

3. L-uffiċċji doganali ta' tranżitu jista' jispezzjona l-merkanzija. Kwalunkwe spezzjoni tal-merkanzija għandha ssir prinċipalment abbażi tad-dettalji tal-operazzjoni ta' tranżitu komuni riċevuti mingħand l-uffiċċju doganali tat-tluq.

4. Meta l-merkanzija tinġarr permezz ta' uffiċċju doganali ta' tranżitu li ma jkunx dak iddikjarat, l-uffiċċju doganali attwali ta' tranżitu għandu jitlob id-dettalji tal-operazzjoni ta' tranżitu komuni mingħand l-uffiċċju doganali tat-tluq u jinnotifika l-passaġġ bejn il-fruntieri tal-merkanzija lill-uffiċċju doganali tat-tluq.

5. Il-paragrafi 1, 2 u 4 ma għandhomx japplikaw għat-trasport tal-merkanzija bil-ferrovija sakemm l-uffiċċju doganali ta' tranżitu jkun jista' jivverifika l-passaġġ bejn il-fruntieri tal-merkanzija permezz ta' mezzi oħrajn. Din il-verifika għandha sseħħ biss f'każ ta' bżonn. Il-verifika tista' ssir b'mod retrospettiv.

Artikolu 44

Inċidenti matul il-moviment tal-merkanzija taħt operazzjoni ta' tranżitu komuni

1. It-trasportatur għandujkun meħtieġ li jagħmel l-entrati meħtieġa fid-dokument ta' akkumpanjament fit-tranżitu u jippreżenta l-merkanzija mingħajr dewmien żejjed wara l-inċident flimkien ma' dak id-dokument lill-eqreb awtorità doganali tal-pajjiż li l-mezz tat-trasport ikun jinsab fit-territorju tiegħu meta: (a) it-trasportatur ikun obbligat li jiddevja mill-itinerarju stipulat skont l-Artikolu 33(2) minħabba ċirkostanzi lil hinn mill-kontroll tiegħu; (b) is-siġilli jinfetħu jew jiġu mbagħbsa matul l-operazzjoni tat-trasport, minħabba kawżi li m'għandux kontroll fuqhom it-trasportatur; (c) taħt is-superviżjoni tal-awtorità doganali, il-merkanzija tiġi trasferita minn mezz ta' trasport għal mezz ta' trasport ieħor; (d) minħabba periklu imminenti ikun meħtieġ li jinħatt parzjalment jew totalment b'mod immedjat il-mezz tat-trasport issiġillat; (e) ikun hemm inċident li jista' jaffettwa l-ħila tad-detentur tal-proċedura jew it-trasportatur sabiex jikkonforma mal-obbligi tiegħu; (f) jinbidel kwalunkwe wieħed mill-elementi li jikkostitwixxi mezz uniku ta' trasport kif imsemmi fl-Artikolu 24(2).

Meta l-awtoritajiet doganali li l-mezz tat-trasport jinsab fit-territorju tagħhom iqisu li l-operazzjoni ta' tranżitu komuni kkonċernata tista' tkompli, wara li jieħdu l-miżuri kollha meħtieġa, dawn għandhom japprovaw l-entrati magħmula mit-trasportatur fid-dokument ta' akkumpanjament fit-tranżitu.

2. Fil-każ ta' inċident kif imsemmi fil-paragrafu 1(c), l-awtoritajiet doganali ma għandhomx jeħtieġu l-preżentazzjoni tal-merkanzija u tad-dokument ta' akkumpanjament fit-tranżitu bl-entrati meħtieġa jekk il-merkanizija hija trasferita minn mezz ta' trasport li ma jkunx issiġillat.

3. Fil-każ ta' inċident kif imsemmi fil-paragrafu 1(f), it-trasportatur jista', wara li jkun għamel l-entrati meħtieġa fid-dokument ta' akkumpanjament fit-tranżitu, ikompli l-operazzjoni ta' tranżitu meta karru jew vagun wieħed jew aktar jiġu rtirati minn sett ta' karrijiet jew vaguni ferrovjarji akkoppjati minħabba problemi tekniċi.

4. Fil-każ ta' inċident kif imsemmi fil-paragrafu 1(f), meta l-unità tat-trattur ta' vettura tat-triq tkun mibdula mingħajr ma jinbidlu t-trejlers jew is-semitrejlers tagħha, l-awtorità doganali ma għandhiex teħtieġ il-preżentazzjoni tal-merkanzija u tad-dokument ta' akkumpanjament fit-tranżitu bl-entrati meħtieġa li saru.

5. Fil-każijiet imsemmijin fil-paragrafi 2, 3 u 4, it-trasportatur ma jkollux għalfejn jippreżenta l-merkanzija u d-dokument ta' akkumpanjament fit-tranżitu bl-entrati meħtieġa li saru lill-awtorità doganali msemmija fil-paragrafu 1.

6. L-informazzjoni rilevanti fid-dokument ta' akkumpanjament fit-tranżitu dwar l-inċidenti msemmijin fil-paragrafu 1 għandha tiġi rreġistrata fis-sistema elettronika ta' tranżitu mill-awtoritajiet doganali peress li l-każ jista' jkun fl-uffiċċju doganali tat-tranżitu jew fl-uffiċċju doganali tad-destinazzjoni.







KAPITOLU V

Formalitajiet fl-uffiċċju doganali tad-destinazzjoni

Artikolu 45

Preżentazzjoni ta' merkanzija mqiegħda taħt il-proċedura komuni ta' tranżitu fl-uffiċċju doganali tad-destinazzjoni

1. Meta l-merkanzija mqiegħda taħt proċedura komuni ta' tranżitu tasal fl-uffiċċju doganali tad-destinazzjoni, dawn li ġejjin għandhom jiġu ppreżentati fl-uffiċċju doganali: (a) il-merkanzija; (b) id-dokument ta' akkumpanjament fit-tranżitu; (c) kwalunkwe informazzjoni meħtieġa mill-uffiċċju doganali tad-destinazzjoni.

Il-preżentazzjoni għandha sseħħ matul il-ħinijiet uffiċjali tal-ftuħ. Madankollu, l-uffiċċju doganali tad-destinazzjoni, fuq talba tal-persuna kkonċernata, jista' jippermetti li l-preżentazzjoni sseħħ barra mill-ħinijiet uffiċjali tal-ftuħ jew fi kwalunkwe post ieħor.

2. Meta l-preżentazzjoni tkun seħħet wara l-iskadenza tal-limitu ta' żmien stabbilit mill-uffiċċju doganali tat-tluq skont l-Artikolu 34(1) id-detentur tal-proċedura għandu jkun meqjus li kkonforma mal-limitu ta' żmien fejn huwa jew it-trasportatur jagħti prova għas-sodisfazzjon tal-uffiċċju doganali tad-destinazzjoni li d-dewmien ma jkunx attribwibbli għalih.

3. L-uffiċċju doganali tad-destinazzjoni għandu jżomm id-dokument ta' akkumpanjament fit-tranżitu u, il-kontroll tal-merkanzija għandha titwettaq prinċipalment abbażi tad-dettalji tad-dikjarazzjoni tat-tranżitu komuni rċevuta mill-uffiċċju doganali tat-tluq.

4. Meta l-proċedura komuni ta' tranżitu tintemm, ma tkun instabet ebda irregolarità mill-uffiċċju doganali tad-destinazzjoni, u d-detentur tal-proċedura jippreżenta d-dokument ta' akkumpanjament tat-tranżitu, dak l-uffiċċju doganali għandu jiffirma dak id-dokument fuq talba tad-detentur tal-proċedura għall-iskop li jipprovdi prova alternattiva skont l-Artikolu 51(1). L-approvazzjoni għandha tikkonsisti mit-timbru ta' dak l-uffiċċju doganali, il-firma tal-uffiċjal, id-data u t-test li ġej: “— Prova alternattiva — 99202”.

5. Il-proċedura komuni ta' tranżitu tista' tintemm f'uffiċċju doganali differenti minn dak iddikjarat fid-dikjarazzjoni tat-tranżitu. Dak l-uffiċċju doganali għandu mbagħad jitqies bħala l-uffiċċju doganali tad-destinazzjoni.

Artikolu 46

Riċevuta

1. Fuq talba tal-persuna li tippreżenta l-merkanzija fl-uffiċċju doganali tad-destinazzjoni, għandha tapprova rċevuta li tiċċertifika l-preżentazzjoni tal-merkanzija u tad-dokument ta' akkumpanjament fit-tranżitu f'dak l-uffiċċju doganali.

2. L-irċevuta għandha tkun ipprovduta permezz tal-formola stabbilita fl-Anness B10 tal-Appendiċi III ugħandha timtela minn qabel mill-persuna kkonċernata.

3. L-irċevuta ma għandhiex tintuża bħala prova alternattiva tat-tmiem tal-proċedura komuni ta' tranżitu skont it-tifsira tal-Artikolu 51(1).

Artikolu 47

Notifika tal-wasla tal-merkanzija taħt il-proċedura komuni ta' tranżitu u r-riżultati tal-kontroll

1. L-uffiċċju doganali tad-destinazzjoni għandu jinnotifika lill-uffiċċju doganali tat-tluq dwar il-wasla tal-merkanzija fil-jum li l-merkanzija u d-dokument ta' akkumpanjament fit-tranżitu huma ppreżentati skont l-Artikolu 45(1).

2. Meta l-operazzjoni ta' tranżitu komuni tintemm f'uffiċċju doganali li ma jkunx dak iddikjarat fid-dikjarazzjoni tat-tranżitu, l-uffiċċju doganali meqjus li jkun l-uffiċċju doganali tad-destinazzjoni skont l-Artikolu 45(5) għandu jinnotifika l-wasla lill-uffiċċju doganali tat-tluq fil-jum tal-preżentazzjoni tal-merkanzija u tad-dokument ta' akkumpanjament fit-tranżitu skont l-Artikolu 45(1).

L-uffiċċju doganali tat-tluq għandu jinnotifika l-wasla lill-uffiċċju doganali tad-destinazzjoni ddikjarat fid-dikjarazzjoni tat-tranżitu.

3. In-notifika tal-wasla tal-merkanzija msemmija fl-Artikoli (1) u (2) m'għandhiex tkun meqjusa bħala prova li l-proċedura komuni ta' tranżitu tkun intemmet b'mod korrett.

4. L-uffiċċju doganalitad-destinazzjoni għandu jinnotifika r-riżultati tal-kontroll lill-uffiċċju doganali tat-tluq l-iktar tard fit-tielet jum wara l-jum li fih tiġi ppreżentata l-merkanzija fl-uffiċċju doganali tad-destinazzjoni jew f'post ieħor skont l-Artikolu 45(1). F'każijiet eċċezzjonali, dak il-limitu ta' żmien jista' jiġi estiż sa sitt ijiem.

5. B'deroga mill-paragrafu 4 ta' dan l-Artikolu, meta l-merkanzija tasal għand destinatarju awtorizzat kif imsemmi fl-Artikolu 87, l-uffiċċju doganali tat-tluq għandu jiġi notifikat mhux aktar tard mis-sitt jum wara l-jum li fih il-merkanzija tiġi kkunsinnata lid-destinatarju awtorizzat.







KAPITOLU VI

Formalitajiet relatati mat-tmiem tal-proċedura

Artikolu 48

Tmiem u rilaxx tal-proċedura

1. Il-proċedura komuni ta' tranżitu għandha tintemm u l-obbligi tad-detentur tal-proċedura għandhom ikunu ssodisfati meta l-merkanzija mqiegħda taħt il-proċedura u l-informazzjoni meħtieġa jkunu disponibbli fl-uffiċċju doganali tad-destinazzjoni skont il-leġislazzjoni doganali.

2. L-awtoritajiet doganali għandhom jirilaxxaw il-proċedura komuni ta' tranżitu meta jkunu f'pozizzjoni li jistbilixxu, fuq il-bażi ta' paragun tad-dejta disponibbli għall-uffiċju doganali tat-tluq u dik disponibbli għall-uffiċċju doganali tad-destinazzjoni, li l-proċedura tkun intemmet b'mod korrett.

Artikolu 49

Proċedura ta' inkjesta għal merkanzija trasportata taħt il-proċedura komuni ta' tranżitu

1. Meta l-uffiċċju doganali tat-tluq ma jkunx għadu rċieva r-riżultati tal-kontroll f'sitt ijiem skont l-Artikolu 47(4) jew l-Artikolu 47(5) wara li jirċievi n-notifika tal-wasla tal-merkanzija, dak l-uffiċċju doganali għandu minnufih jitlob ir-riżultati tal-kontroll mingħand l-uffiċċju doganali tad-destinazzjoni li bagħat in-notifika tal-wasla tal-merkanzija.

L-uffiċċju doganali tad-destinazzjoni għandu jibgħat ir-riżultati tal-kontroll immedjatament wara li jirċievi t-talba mill-uffiċċju doganali tat-tluq.

2. Meta l-awtorità doganali tal-pajjiż tat-tluq ma tkunx għadha rċeviet informazzjoni li tippermetti għar-rilaxx tal-proċedura komuni ta' tranżitu jew l-irkupru tad-dejn doganali, għandha titlob l-informazzjoni rilevanti mid-detentur tal-proċedura jew, meta jkunu disponibbli dettalji suffiċjenti fid-destinazzjoni, mill-uffiċċju doganali tad-destinazzjoni, fil-każijiet li ġejjin: (a) l-uffiċċju doganali tat-tluq ma jkunx irċieva n-notifika tal-wasla tal-merkanzija sa qabel jiskadi l-limitu ta' żmien għall-preżentazzjoni tal-merkanzija stabbilita skont l-Artikolu 34; (b) l-uffiċċju doganali tat-tluq ma jkunx irċieva r-riżultati tal-kontroll mitluba skont il-paragrafu 1; (c) l-uffiċċju doganali tat-tluq jara li n-notifika tal-wasla tal-merkanzija jew ir-riżultati tal-kontroll kienu mibgħuta bi żball.

3. L-awtorità doganali tal-pajjiż tat-tluq għandha tibgħat talbiet għal informazzjoni skont il-paragrafu 2(a) fi żmien perjodu ta' sebat ijiem wara li jiskadi l-limitu ta' żmien imsemmi fih u talbiet għal informazzjoni għandhom jintbagħtu skont il-paragrafu 2(b) f'perjodu ta' sebat ijiem wara li jiskadi l-limitu ta' żmien applikabbli msemmi fil-paragrafu 1.

Madankollu, jekk qabel l-iskadenza ta' dawk il-limiti ta' żmien, l-awtorità doganali tal-pajjiż tat-tluq tirċievi informazzjoni li l-proċedura komuni ta' tranżitu ma tkunx intemmet kif suppost, jew tissuspetta li dan ikun il-każ, għandha tibgħat it-talba mingħajr dewmien.

4. Tweġibiet għal talbiet magħmulin skont il-paragrafu 2 għandhom jintbagħtu fi żmien 28 jum mid-data li fiha tkun intbagħtet it-talba.

5. Meta, wara talba skont il-paragrafu 2, l-uffiċċju doganali tad-destinazzjoni ma pprovdietx informazzjoni suffiċjenti biex il-proċedura komuni ta' tranżitu tiġi rilaxxata, l-awtorità doganali tal-pajjiż tat-tluq għandha titlob lid-detentur tal-proċedura jipprovdi dik l-informazzjoni, mhux aktar tard minn 28 jum minn meta tinbeda l-proċedura ta' inkjesta.

Id-detentur tal-proċedura għandu jwieġeb għal dik it-talba fi żmien 28 jum mid-data li ntbagħtet fiha.

6. Jekk l-informazzjoni pprovduta f'risposta mid-detentur tal-proċedura skont il-paragrafu 4 ma tkunx biżżejjed sabiex tiġi rilaxxata l-proċedura komuni ta' tranżitu, iżda l-awtorità doganali tal-pajjiż tat-tluq tqis li hija biżżejjed sabiex titkompla l-proċedura ta' inkjesta, dik l-awtorità għandha immedjatament tibgħat talba għal informazzjoni supplimentari lill-uffiċċju doganali involut.

Dak l-uffiċċju doganali għandu jwieġeb għat-talba fi żmien 40 jum mid-data li ntbagħtet fiha.

7. Meta, matul proċedura ta' inkjesta stabbilita fil-paragrafi 1 sa 6, jiġi stabbilit li l-proċedura komuni ta' tranżitu tkun intemmet kif suppost, l-awtorità doganali tal-pajjiż tat-tluq għandha tirilaxxa l-proċedura komuni ta' tranżitu u għandha immedjatament tinforma lid-detentur tal-proċedura bir-rilaxx ta' dik il-proċedura u, fejn xieraq, lil kwalunkwe awtorità doganali li setgħet bdiet l-irkupru.

8. Meta, matul proċedura ta' inkjesta stipulata fil-paragrafi 1 sa 6, jiġi stabbilit li l-proċedura komuni ta' tranżitu ma tistax tiġi rilaxxata, l-awtorità doganali tal-pajjiż tat-tluq għandha tistabbilixxi jekk ikunx iġġarrab dejn.

Jekk ikun iġġarrab dejn, l-awtorità doganali tal-pajjiż tat-tluq għandha tieħu l-miżuri li ġejjin:

(a) tidentifika d-debitur;

(b) tiddetermina l-awtorità doganali responsabbli għan-notifika tad-dejn.

Artikolu 50

Talba għall-irkupru tat-trasferiment tad-dejn

1. Meta l-awtorità doganali tal-pajjiż tat-tluq, matul il-proċedura ta' inkjesta, u qabel jiskadi l-limitu ta' żmien imsemmi fl-Artikolu 114(2) tikseb evidenza li l-post fejn ġraw l-avvenimenti li minnhom joħroġ id-dejn huwa f'pajjiż ieħor, dik l-awtorità doganali għandha tibgħat immedjatament, u fi kwalunkwe każ f'dak il-limitu ta' żmien, l-informazzjoni kollha disponibbli lill-awtorità doganali kompetenti f'dak il-post.

2. L-awtorità doganali kompetenti f'dak il-post għandha tirrikonoxxi l-irċevuta tal-informazzjoni u tinforma lill-awtorità doganali tal-pajjiż tat-tluq jekk hijiex responsabbli għall-irkupru jew le. Jekk l-awtorità doganali tal-pajjiż tat-tluq ma tkunx irċeviet dik l-informazzjoni fi żmien 28 jum, għandha minnufih tkompli l-proċedura ta' inkjesta jew tibda l-irkupru.

Artikolu 51

Prova alternattiva tat-tmiem tal-proċedura komuni ta' tranżitu

1. Il-proċedura komuni ta' tranżitu għandha titqies bħala li ntemmet b'mod korrett meta d-detentur tal-proċedura jippreżenta, għas-sodisfazzjon tal-awtorità doganali tal-pajjiż tat-tluq, wieħed mid-dokumenti li ġejjin li jidentifika l-merkanzija: (a) dokument iċċertifikat mill-awtoritajiet doganali tal-pajjiż tad-destinazzjoni li jidentifika l-merkanzija u jistabbilixxi li l-merkanzija tkun ġiet ippreżentata fl-uffiċċju doganali tad-destinazzjoni, jew li twasslet għand konsenjatarju awtorizzat kif imsemmi fl-Artikolu 87; (b) dokument jew rekord doganali, iċċertifikat mill-awtorità doganali ta' pajjiż li jistabbilixxi li l-merkanzija tkun fiżikament telqet mit-territorju doganali tal-Parti Kontraenti; (c) dokument doganali maħruġ f'pajjiż terz fejn il-merkanzija titqiegħed taħt proċedura doganali; (d) dokument maħruġ f'pajjiż terz, ittimbrat jew iċċertifikat mod ieħor mill-awtorità doganali ta' dak il-pajjiż u li jistabbilixxi li l-merkanzija hija meqjusa li tista' tiċċirkola liberament f'dak il-pajjiż.

2. Minflok id-dokumenti msemmijin fil-paragrafu 1, kopji tagħhom li huma ċertifikati bħala kopji veri mill-korp li ċċertifika d-dokumenti oriġinali, mill-awtorità tal-pajjiż terz ikkonċernat jew minn awtorità ta' pajjiż jistgħu jiġu pprovduti bħala prova.

Artikolu 52

Verifika u għajnuna amministrattiva

1. L-awtoritajiet doganali kompetenti jistgħu jwettqu kontrolli ta' wara r-rilaxx fuq l-informazzjoni pprovduta u fuq kwalunkwe dokument, formola, awtorizzazzjoni jew dejta marbuta ma' operazzjoni ta' tranżitu komuni sabiex jivverifikaw li l-entrati, l-informazzjoni skambjata u t-timbri jkunu awtentiċi. Dawn il-kontrolli għandhom isiru meta jqumu dubji dwar l-eżattezza u l-awtentiċità tal-informazzjoni pprovduta jew fejn ikun hemm suspett ta' frodi. Jistgħu ukoll isiru abbażi ta' analiżi tar-riskju inkella b'għażla aleatorja.

2. Awtorità doganali kompetenti li tirċievi talba għal kontroll wara r-rilaxx għandha tindirizzaha mingħajr dewmien.

3. Meta l-awtorità doganali kompetenti tal-pajjiż tat-tluq tagħmel talba lill-awtorità doganali kompetenti għal kontroll ta' wara r-rilaxx ta' informazzjoni relatata mal-operazzjoni ta' tranżitu komuni, il-kundizzjonijiet stabbiliti fl-Artikolu 48(2) għar-rilaxx tal-proċedura ta' tranżitu għandhom jitqiesu li ma kinux ġew issodisfati qabel ma tiġi kkonfermata l-awtentiċità u l-eżattezza tad-dejta.







KAPITOLU VII

Proċedura komuni ta' tranżitu għat-trasport tal-merkanzija permezz ta' installazzjonijiet fissi tat-trasport

Artikolu 53

Proċedura komuni ta' tranżitu għat-trasport tal-merkanzija permezz ta' installazzjonijiet fissi tat-trasport

1. Meta l-merkanzija ttrasportata permezz ta' installazzjoni fissa tat-trasport tidħol fit-territorju doganali ta' Parti Kontraenti waħda permezz ta' dik l-istallazzjoni, dik il-merkanzija għandha titqies li titqiegħed taħt il-proċedura komuni ta' tranżitu meta tidħol f'dak it-territorju.

2. Meta l-merkanzija tkun diġà fit-territorju doganali ta' Parti Kontraenti waħda u tiġi ttrasportata permezz ta' installazzjoni fissa tat-trasport, dik il-merkanzija għandha titqies li tqiegħdet taħt proċedura komuni ta' tranżitu meta titqiegħed fl-istallazzjoni fissa tat-trasport.

3. Għall-finijiet tal-proċedura komuni ta' tranżitu meta l-merkanzija tiġi ttrasportata minn installazzjonijiet fissi tat-trasport, id-detentur tal-proċedura għandu jkun l-operatur tal-installazzjoni fissa tat-trasport stabbilit fil-Parti Kontraenti li l-merkanzija tidħol permezz tat-territorju tiegħu fit-territorju doganali tal-Partijiet Kontraenti fil-każ imsemmi fil-paragrafu 1 jew l-operatur tal-installazzjoni fissa tat-trasport fil-Parti Kontraenti li l-moviment jibda fih fil-każ imsemmi fil-paragrafu 2.

Id-detentur tal-proċedura u l-awtorità doganali għandhom jaqblu dwar il-metodi ta' sorveljanza doganali fuq il-merkanzija ttrasportata.

4. Għall-finijiet tal-Artikolu 8(2) l-operatur ta' installazzjoni fissa tat-trasport stabbilit f'pajjiż li l-merkanzija tiġi ttrasportata mit-territorju tiegħu permezz ta' installazzjoni fissa tat-trasport għandu jitqies bħala t-trasportatur.

5. Mingħajr preġudizzju għad-dispożizzjonijiet tal-paragrafu 8, il-proċedura komuni ta' tranżitu għandha titqies li ntemmet meta ssir l-entrata xierqa fir-reġistri kummerċjali tad-destinatarju jew l-operatur tal-installazzjoni fissa tat-trasport li tiċċertifika li l-merkanzija ttrasportata mill-installazzjoni fissa tat-trasport: (a) tkun waslet fl-impjant tal-konsenjatarju; (b) tiġi aċċettata fin-netwerk tad-distribuzzjoni tal-konsenjatarju; jew (c) tkun telqet mit-territorju doganali tal-Partijiet Kontraenti.

6. Meta l-merkanzija ttrasportata permezz ta' installazzjoni fissa tat-trasport bejn żewġ Partijiet Kontraenti titqies li tqiegħdet taħt il-proċedura komuni ta' tranżitu skont id-dispożizzjonijiet tal-paragrafu 2 u, matul l-operazzjoni, tgħaddi mit-territorju ta' pajjiż ta' tranżitu komuni fejn il-proċedura ma tintużax għat-trasport permezz ta' installazzjoni fissa tat-trasport, il-proċedura msemmija għandha tiġi sospiża matul iċ-ċirkolazzjoni minn dan it-territorju.

7. Meta l-merkanzija hija ttrasportata permezz ta' installazzjoni fissa tat-trasport minn pajjiż ta' tranżitu komuni fejn il-proċedura komuni ta' tranżitu ma tintużax għat-trasport permezz ta' installazzjoni fissa tat-trasport għal destinazzjoni f'Parti Kontraenti fejn tintuża l-proċedura, il-proċedura msemmija għandha titqies li tibda meta l-merkanzija tidħol fit-territorju tal-Parti Kontraenti msemmija l-aħħar.

8. Meta l-merkanzija hija ttrasportata permezz ta' installazzjoni fissa tat-trasport minn Parti Kontraenti fejn il-proċedura komuni ta' tranżitu tintuża għall-moviment permezz ta' installazzjoni fissa tat-trasport lejn destinazzjoni f'pajjiż ta' tranżitu komuni fejn ma tintużax il-proċedura, il-proċedura msemmija għandha titqies li tispiċċa meta l-merkanzija titlaq mit-territorju tal-Parti Kontraenti fejn tintuża l-proċedura msemmija.

Artikolu 54

Applikazzjoni fakultattiva tal-proċedura komuni ta' tranżitu għall-moviment tal-merkanzija permezz ta' installazzjoni fissa tat-trasport

Pajjiż ta' tranżitu komuni jista' jiddeċiedi li ma japplikax il-proċedura komuni ta' tranżitu għall-moviment tal-merkanzija permezz ta' installazzjoni fissa tat-trasport. Deċiżjonijiet bħal dawn għandhom jiġu kkomunikati lill-Kummissjoni, li għandha tinforma lill-pajjiżi l-oħrajn.







TITOLU III:

SIMPLIFIKAZZJONIJIET UŻATI GĦALL-PROĊEDURA KOMUNI TA' TRANŻITU







KAPITOLU I

Dispożizzjonjiet ġenerali dwar is-simplifikazzjonijiet

Artikolu 55

Tipi ta' simplifikazzjonijiet tat-tranżitu

Wara l-applikazzjoni l-awtoritajiet doganali jistgħu jawtorizzaw kwalunkwe simplifikazzjoni minn dawn li ġejjin:

(a) l-użu ta' garanzija komprensiva jew rinunzja mill-garanzija;

(b) l-użu ta' siġilli ta' tip speċjali, meta s-siġillar ikun meħtieġ sabiex jiżgura l-identifikazzjoni tal-merkanzija mqiegħda taħt il-proċedura komuni ta' tranżitu;

(c) l-istatus ta' konsenjatur awtorizzat, li jippermetti lid-detentur tal-awtorizzazzjoni biex iqiegħed merkanzija taħt proċedura komuni ta' tranżitu mingħajr ma jippreżentaha lid-dwana;

(d) l-istatus ta' destinatarju awtorizzat, li jippermetti lid-detentur tal-awtorizzazzjoni li jirċievi l-merkanzija trasportata taħt komuni ta' tranżitu f'post awtorizzat, biex itemm il-proċedura skont l-Artikolu 48 (1);

(e) l-użu ta' proċedura komuni ta' tranżitu bbażata fuq dokumenti fiżiċi għall-merkanzija li tinġarr mill-ajru jew il-proċedura komuni ta' tranżitu bbażata fuq manifest elettroniku għall-merkanzija li tinġarr mill-arju;

(f) l-użu ta' proċedura komuni ta' tranżitu bbażata fuq dokumenti fiżiċi għall-merkanzija li tinġarr bil-ferrovija;

(g) l-użu ta' proċeduri simplifikati oħrajn abbażi tal-Artikolu 6 tal-Konvenzjoni.

Artikolu 56

Kamp ta' applikazzjoni territorjali tal-awtorizzazzjonijiet tas-simplifikazzjonijiet

1. Is-simplifikazzjonijiet imsemmijin fl-Artikolu 55(b) u (c) għandhom japplikaw biss għal operazzjonijiet ta' tranżitu komuni li jibdew fil-Parti Kontraenti fejn tingħata l-awtorizzazzjoni tas-.simplifikazzjonijiet.

2. Is-simplifikazzjoni msemmija fl-Artikolu 55(d) għandha tapplika biss għal operazzjonijiet ta' tranżitu komuni li jispiċċaw fil-Parti Kontraenti fejn tingħata l-awtorizzazzjoni tas-simplifikazzjoni.

3. Is-simplifikazzjoni msemmija fl-Artikolu 55(e) għandha tapplika fil-Partijiet Kontraenti speċifikati fl-awtorizzazzjoni tas-simplifikazzjoni.

4. Is-simplifikazzjoni msemmija fl-Artikolu 55(a) u (f) għandha tapplika fil-Partijiet Kontraenti kollha.

Artikolu 57

Kundizzjonijiet ġenerali għal awtorizzazzjonijiet tas-simplifikazzjonijiet

1. L-awtorizzazzjoni msemmija fl-Artikolu 55(a) għandha tingħata lill-applikanti li jissodisfaw il-kundizzjonijiet li ġejjin: (a) l-applikant huwa stabbilit fit-territorju doganali ta' Parti Kontraenti; (b) l-applikant ma wettaq ebda ksur serju jew ksur ripetut tal-leġislazzjoni doganali u r-regoli tat-tassazzjoni, inkluż ebda rekord ta' reati kriminali serji marbutin mal-attività ekonomika tiegħu; (c) l-applikant juża l-proċedura komuni ta' tranżitu b'mod regolari jew għandu l-istandards prattiċi ta' kompetenza jew kwalifiki professjonali relatati direttament mal-attivitajiet imwettqin.

2. L-awtorizzazzjonijiet msemmijin fl-Artikolu 55(b), (c) u (d) għandhom jingħataw lill-applikanti li jissodisfaw il-kundizzjonijiet li ġejjin: (a) l-applikant huwa stabbilit fit-territorju doganali ta' Parti Kontraenti, (b) l-applikant jiddikjara li jkun sejjer juża b'mod regolari l-arranġamenti tat-tranżitu komuni; (c) l-applikant ma wettaq ebda ksur serju jew ksur ripetut tal-leġislazzjoni doganali u r-regoli tat-tassazzjoni, inkluż ebda rekord ta' reati kriminali serji marbutin mal-attività ekonomika tiegħu; (d) l-applikant juri livell għoli ta' kontroll tal-operazzjonijiet tiegħu u tal-fluss ta' merkanzija, permezz ta' sistema ta' ġestjoni ta' kotba kummerċjali u, skont il-każ, tat-trasport, li tippermetti li jsiru kontrolli doganali xierqa; (e) l-applikant għandu l-istandards prattiċi ta' kompetenza jew kwalifiki professjonali relatati direttament mal-attivitajiet imwettqin.

3. L-awtorizzazzjonijiet msemmijin fl-Artikolu 55(e) għandhom jingħataw lill-applikanti li jissodisfaw il-kundizzjonijiet li ġejjin: (a) fil-każ tal-proċedura komuni ta' tranżitu bbażata fuq dokumenti fiżiċi għall-merkanzija li tinġarr mill-ajru, l-applikant huwa kumpanija tal-ajru u huwa stabbilit fit-territorju doganali ta' Parti Kontraenti; (b) fil-każ tal-proċedura komuni ta' tranżitu bbażata fuq manifest elettroniku għall-merkanzija li tinġarr mill-arju l-applikant huwa kumpanija tal-ajru li topera numru sinifkanti ta' titjiriet bejn l-ajruporti fil-Partijiet Kontraenti u hija stabbilita fit-territorju doganali ta' Parti Kontraenti jew għandha l-uffiċċju reġistrat tagħha, il-kwartieri ġenerali ċentrali jew sede prinċipali permanenti hemmhekk; (c) l-applikant juża b'mod regolari l-arranġamenti ta' tranżitu komuni, jew l-awtorità doganali kompetenti taf li huwa jista' jissodisfa l-obbligi taħt dawk l-arranġamenti; (d) l-applikant ma wettaq ebda reat serju jew ripetut li kiser il-liġi doganali jew tat-taxxa.

4. L-awtorizzazzjonijiet imsemmijin fl-Artikolu 55(f) għandhom jingħataw lill-applikanti li jissodisfaw il-kundizzjonijiet li ġejjin: (a) l-applikant huwa impriża ferrovjarja; (b) l-applikant huwa stabbilit fit-territorju doganali ta' Parti Kontraenti; (c) l-applikant juża b'mod regolari l-proċedura ta' tranżitu, jew l-awtorità doganali kompetenti taf li huwa jista' jissodisfa l-obbligi skont il-proċedura; kif ukoll (d) l-applikant ma wettaq ebda reat serju jew ripetut li kiser il-liġi doganali jew tat-taxxa.

5. L-awtorizzazzjonijiet għandhom jingħataw biss jekk l-awtorità doganali tqis li sejra tkun tista' tissorvelja l-proċedura komuni ta' tranżitu u twettaq kontrolli mingħajr sforz amministrattiv sproporzjonat għall-ħtiġiet tal-persuna kkonċernata.

Artikolu 58

Monitoraġġ tal-kundizzjonijiet għal awtorizzazzjonijiet

L-awtoritajiet doganali għandhom jissorveljaw il-kondizzjonijiet li għandhom jkunu ssodisfati mid-detentur tal-awtorizzazzjoni. Għandhom jissorveljaw ukoll il-konformità mal-obbligi li jirriżultaw minn dik l-awtorizzazzjoni. Meta d-detentur tal-awtorizzazzjoni ikun ilu stabbilit inqas minn tliet snin, l-awtorità doganali għandha tissorvelja mill-qrib lil dak id-detentur matul l-ewwel sena wara li jingħata l-awtorizzazzjoni.

Artikolu 59

Kontenuti tal-applikazzjoni għal awtorizzazzjoni

1. Applikazzjoni għal awtorizzazzjoni għall-użu ta' simplifikazzjonijiet għandha tiġi datata u ffirmata. Il-Partijiet Kontraenti għandhom jiddeterminaw kif għandha tiġi ppreżentata l-applikazzjoni.

2. L-applikazzjonijiet għandhom jinkludu l-fatti kollha li sejrin jippermettu lill-awtoritajiet doganali sabiex jivverifikaw jekk intlaħqux il-kundizzjonijiet li għalihom jista' jkun soġġett l-użu ta' simplifikazzjonjiet bħal dawn.

Artikolu 60

Responsabbiltà tal-applikant

Il-persuna li tressaq applikazzjoni għall-użu tas-simplifikazzjonijiet hija responsabbli, skont id-dispożizzjonijiet fis-seħħ fil-Partijiet Kontraenti, u mingħajr preġudizzju għall-possibbiltà li japplikaw id-dispożizzjonijiet penali, għal dan li ġej:

(a) l-eżattezza u l-kompletezza tal-informazzjoni mogħtija fl-applikazzjoni;

(b) l-awtentiċità, l-eżattezza u l-validità ta' kwalunkwe dokument li jappoġġja l-applikazzjoni;

Artikolu 61

Awtoritajiet doganali kompetenti li jagħtu l-awtorizzazzjoni

1. L-applikazzjonijiet għas-simplifikazzjoni msemmija fl-Artikolu 55(c) għandhom jiġu sottomessi lill-awtoritajiet doganali kompetenti sabiex jagħtu l-awtorizzazzjoni fil-pajjiż fejn l-operazzjonijiet ta' tranżitu komuni sejrin jibdew.

2. L-applikazzjonijiet għas-simplifikazzjoni msemmija fl-Artikolu 55(d) għandhom jiġu sottomessi lill-awtoritajiet doganali kompetenti sabiex jagħtu l-awtorizzazzjoni fil-pajjiż fejn l-operazzjonijiet ta' tranżitu komuni sejrin jintemmu.

3. L-applikazzjonijiet għas-simplifikazzjoni msemmija fl-Artikolu 55(a) (b) (e) u (f) għandhom jiġu sottomessi lill-awtoritajiet doganali kompetenti għall-post fejn il-kontijiet prinċipal tal-applikant għall-finijiet doganali huma miżmuma u aċċessibbli, u fejn mill-inqas parti mill-attivitajiet koperti mill-awtorizzazzjoni sejrin jitwettqu.

Il-kontijiet prinċipali tal-applikant għandhom ikunu relatati mar-reġistri u d-dokumentazzjonali li jippermettu lill-awtoritajiet doganali sabiex jagħtu l-awtorizzazzjoni.

Artikolu 62

Aċċettazzjoni u ċ-ċaħda ta' applikazzjonijiet u l-għoti ta' awtorizzazzjonijiet

1. L-applikazzjonijiet għandhom jiġu aċċettati jew miċħuda u l-awtorizzazzjonijiet għandhom jingħataw skont id-dispożizzjonijiet fis-seħħ fil-Partijiet Kontraenti.

2. Id-deċiżjonijiet li jirrifjutaw applikazzjonijiet għandhom jiddikjaraw ir-raġunijiet għaċ-ċaħda u għandhom jiġu kkomunikati lill-applikant skont il-limiti ta' żmien u d-dispożizzjonijiet fis-seħħ fil-Parti Kontraenti rilevanti.

Artikolu 63

Kontenut tal-awtorizzazzjoni

1. L-awtorizzazzjoni u kopja ċċertifikata waħda jew aktar, jekk meħtieġ, għandhom jingħataw lid-detentur tal-awtorizzazzjoni.

2. L-awtorizzazzjoni għandha tispeċifika l-kondizzjonijiet għall-użu tas-simplifikazzjonijiet u għandha tiddefinixxi l-metodi ta' tħaddim u ta' kontroll.

Artikolu 64

Data tad-dħul fis-seħħ tal-awtorizzazzjoni

1. L-awtorizzazzjoni għandha tidħol fis-seħħ mid-data li fiha l-applikant jirċiviha jew jitqies li rċivieha, u għandha tkun infurzabbli mill-awtoritajiet doganali minn dik id-data.

Ħlief fejn ikun provdut b'mod ieħor fil-leġiżlazzjoni doganali, l-awtorizzazzjoni għandha tkun valida mingħajr limiti ta' żmien.

2. L-awtorizzazzjoni għandha tidħol fis-seħħ mid-data li tkun differenti mid-data li fiha l-applikant jirċiviha jew jitqies li rċivieha fil-każijiet li ġejjin: (a) meta l-awtorizzazzjoni tkun sejra taffettwa lill-applikant b'mod favorevoli u l-applikant ikun talab data differenti għad-dħul fis-seħħ, f'liema każ l-awtorizzazzjoni għandha tidħol fis-seħħ mid-data mitluba mill-applikant dment li taħbat wara d-data li fiha kienet tkun applikabbli skont il-paragrafu 1; (b) meta awtorizzazzjoni preċedenti tkun inħarġet b'limitu ta' żmien u l-uniku skop tad-deċiżjoni attwali jkun li testendi l-validità tagħha, f'liema każ l-awtorizzazzjoni għandha tidħol fis-seħħ mill-għada li jiskadi l-perjodu ta' validità mill-awtorizzazzjoni preċedenti; (c) meta l-effett tal-awtorizzazzjoni jkun kundizzjonali fuq it-tlestija ta' ċerti formalitajiet min-naħa tal-applikant, f'liema każ l-awtorizzazzjoni għandha tidħol fis-seħħ minn dakinhar meta l-applikant jirċievi, jew jitqies li rċieva, in-notifika mingħand l-awtorità doganali kompetenti li tiddikjara li l-formalitajiet tlestew kif xieraq.

Artikolu 65

Annullament, revoka u emenda tal-awtorizzazzjonijiet

1. Id-detentur ta' awtorizzazzjoni għandu jgħarraf lill-awtoritajiet doganali dwar kwalunkwe fattur li jinqala' wara li tingħata l-awtorizzazzjoni li jista' jinfluwenza il-kontinwazzjoni jew il-kontenut tagħha.

2. L-awtoritajiet doganali għandhom jannullaw awtorizzazzjoni jekk ikunu ssodisfati l-kondizzjonijiet kollha li ġejjin: (a) l-awtorizzazzjoni ngħatat fuq bażi ta' informazzjoni mhux koretta jew sħiħa; (b) id-detentur tal-awtorizzazzjoni kien jaf jew raġevolment kellu jkun jaf li l-informazzjoni ma kinitx korretta jew sħiħa; (c) kieku l-informazzjoni kienet korretta u sħiħa, id-deċiżjoni dwar l-awtorizzazzjoni kienet tkun differenti.

3. Awtorizzazzjoni tista' tiġi revokata jew emendata f'każijiet oħrajn barra minn dawk imsemmijin fil-paragrafu 2: (a) waħda jew aktar mill-kondizzjonijiet stabbiliti għall-għoti tal-awtorizzazzjoni ma kinux jew ma għadhomx issodisfati; jew (b) wara l-applikazzjoni mid-detentur tal-awtorizzazzjoni.

4. Id-detentur tal-awtorizzazzjoni għandu jkun notifikat bit-tħassir, bir-revoka jew bl-emenda tal-awtorizzazzjoni skont il-limiti ta' żmien u d-dispożizzjonijiet fis-seħħ fil-Parti Kontraenti.

5. It-tħassir ta' awtorizzazzjoni għandha tidħol fis-seħħ mid-data li fiha l-awtorizzazzjoni inizjali daħlet fis-seħħ, sakemm ma jkunx speċifikat mod ieħor fid-deċiżjoni skont il-leġiżlazzjoni doganali.

6. Ir-revoka jew l-emenda tal-awtorizzazzjoni għandha tidħol fis-seħħ mid-data li fiha l-applikant jirċiviha jew jitqies li rċivieha. Madankollu, f'każijiet eċċezzjonali meta l-interessi leġittimi tad-detentur tal-awtorizzazzjoni hekk jeħtieġu, l-awtoritajiet doganali jistgħu jiddifferixxu d-data meta r-revoka jew l-emenda tidħol fis-seħħ skont il-limiti ta' żmien fis-seħħ fil-Partijiet Kontraenti. Id-data meta d-deċiżjoni tidħol fis-seħħ għandha tkun indikata fid-deċiżjoni dwar ir-revoka jew l-emenda tal-awtorizzazzjoni.

Artikolu 66

Valut